text:
Ibijyanye no kuvukana imbuto byaravuzwe kenshi mu bataturamateka, ndetse birigishwa mu mashuri yisumbuye na za Kminuza, n’abaminuje muri yo bemeza ko koko umwami yavukanaga imbuto.
Aho ingoma ya cyami izunguriwe na Repubulika, ndetse na mbere y’uko yari igihari cyane cyane mu ntango z’ikinyejana cya 20, abantu bagumanye amakenga bibaza ni ba kwari ukuri ko umwami avukana imbuto. Benshi bakabona ko ari ubucakura bwakoreshwaga kugira ngo habeho abiharira ubugenga bw’igihugu, ko nta wa bubambura kubera akarusho kaba karavutse mu muryango wabo ko kuvukana imbuto.
Imvano y’izo mbuto ni iyihe?
Gihanga, ni we mwami wahanze igihugu cy’i Gasabo ari na cyo cyabaye inkomoko y’u Rwanda. U Rwanda yaruhanganye imbuto 5 n’amatungo 5, nk’intango y’ubuhinzi n’ubworozi igihugu gishya yari amaze guhanga kizaheraho kiyubaka, kizabasha gushyikira umuvuduko Abasangwabutaka(Abasinga n’Abazigaba)bari bagezeho mu myaka iyingayinga 800 ( 300-1091) bari bamaze kuri ubu butaka bahanga ibihugu bya bo, mbere y’uko igihugu cy’i Gasabo gihangwa.
Izo mbuto ni zo zirimo: Uburo, Isogi, Inzuzi, Ibikoro n’Amasaka. Izo mbuto, ni zo bakunze kwita :” Imbuto za Gihanga”. Yaruhanganye kandi amatungo 5, ari yo: Inka, Intama, Ihene, Inkoko n’Inzuki. Aya matungo ni nayo bakunze kwita amatungo ya Gihanga. Yaba imbuto za Gihanga, yaba amatungo ya Gihanga, byose byifashishwaga mu mihango mikuru y’ibwami, irimo iy’iyimikabami, iy’umuganura n’iyindi. Ibyo byose byafatwaga nk’ibintu bizira ( Bitagatifu) bihabwa icyo cyubahiro nk’ibikuru mu Rwanda.
Iyimikabami, ishyingirwa ry’umwami n no gutoranya uzamuzungura, byose byagengwaga n’ubwiru bwabaga bugengwa n’Abiru, ariko na bo bakifashisha indagu. Bishatse kuvuga ko ubuyobozi bw’i Rwanda mu gihe cy’abami, bwashyiranwagaho amakenga menshi habanje kubaza abarebakure, bakabahanurira ahazazaza h’igihugu n’umugenga wa cyo. Aho rero, ni ho hashakwaga ikimenyetso nkemurampaka, gihamiriza rubanda uwo inzuzi zereye ko azatwara u Rwanda, akaragwa ingoma ya ba sekuruza. Aho ni ho bifashishaga za mbuto nkuru mu gihugu ( Uburo cyangwa se amasaka) nk’ikimenyetso cy’uwarazwe ingoma ya se.
Byakorwaga bite, ngo hazavuke umwami uzazungura se ku ngoma?
Mbere na mbere, Abiru-Bimitsi bo mu nzu y’Abatege bo kwa Nyabutege bwa Shango wo mu Basinga b’Abasangwabutaka, bari kumwe n’Umwiru wa Nyamweru wakomokaga mu muryango mugari w’Abakono bo kwa Mukono wa Ntandayera ya Mututsi, ari na bo bari bashinzwe ibanga ry’imisimburanire y’Abagabekazi ku ngoma y’u Rwanda, bose barangajwe imbere n’Umwiru Mukuru, ni bo bafataga iya mbere bakajya kuraguriza umugore w’ingabwa uzashyingirwa umwami akazakibyarira umuzungura. Uwo mugore yatoranywaga mu ibanga rikomeye, ku buryo byamenywaga n’Abiru gusa.
Nk’uko byagenwe na Gihanga, ubwo yahangaga umurongo mugari w’imitegekere y’u Rwanda, n’amahame azagenga ubwami bw’u Rwanda, na nyuma y’uko atakiriho, yagennye ko hari imiryango y’intoranywa igomba gotoranywamo umugore w’ingabwa uzashyingirwa umwami uriho, akamubyarira umuzungura. Uwo mugore w’ingabwa, ni we wabyariraga umwami igihugu, akanakibera umugabekazi, umuhungu we akakibera umugabe. Iyo miryango, ni yo bitaga: “ Ibibanda” mu mateka y’u Rwanda. Ibibanda bikaba bine ari byo: Abasinga, Abega, Abaha n’Abakono.
Iyo igihe cyageraga cy’uko umwami uzazungura se ku ngoma agejeje igihe cyo gushaka, Umwiru wa Nyamweru ( Yitwaga gutyo kuko yari afite umurwa we ku musozi wa Nyamweru wo mu Kagali ka Nyamweru ko mu Murenge wa Kanyinya wo mu Karere ka Nyarugenge), yahitaga agaragaza umuryango utahiwe gutanga Umugabekazi, noneho akaba ari wo bajya gutereza inzuzi ngo barebe niba habonekamo umwari waba umugore w’ingabwa.
Habaga n’ubwo umuryango wizimbaga ku ntebe y’Ubugabekazi, kuko ari ko indagu zabaga zabigennye, cyangwa hagakurikizwa ubuhangange wamaze kubaka, ku buryo utapfa gutsimburwa uko ubonye, ukamara igihe udasimburwa, ari na yo mpamvu uzasanga hari imiryango yatwaye ingoma nyinshi ari Abagabekazi. Iyo bamaraga gutoranya umuryango uramukiwe gutanga abagabekazi, noneho bakurikizagaho kuraguriza inzu yawo bashakishirizamo uwo mukobwa washyingirwa umwami.
Iyo bamaraga kubona inzu yerejwe n’indagu kuzavamo umugore w’ingabwa, bagasanga afite abakobwa benshi, nabwo bakoreshaga uburyo bwo kuragura kugira ngo bamenye uzaba umugore w’ibwami. Uwo zabaga zereye, ni we bajyanaga ibwami, bakamushyignira umuhungu uzazungura se ku ngoma, bakamushyikiriza umugore, bati: “Akira umugore w’ingabwa, ni we uzagabira igihugu ubuzima, uwo azibaruka azakibera umugabe, nawe akibere umugabekazi”.
Ni ukuvuga ko umugore w’ingabwa ari nawe wavagamo Umugabekazi, uzaba umugabekazi umwami ntiyawishakiraga ahubwo yamuhabwaga n’indagu, bikozwe n’Abiru. Mu mateka y’u Rwanda, nta bwo umwami yashakirwaga umugore ari uko yimitswe, kereka iyo ise yabaga yaratanze akiri umwana, bakarindira ko azakura ngo bamushakire umugore. Ubundi iyo yabaga yararazwe ingoma, yuzuzaga imyaka 20 bagahita bamushyingira, kugira ngo atangire ashake imbuto zimukomokaho zizahanganira igihugu.
Ese yavukanaga imbuto koko?
Ubundi imbuto mu Kinyarwanda bivuga:” Umugisha, isumbwe, ubutware”, kuvukana imbuto mu mateka y’u Rwanda, bivuga ko uwo mwana aba yavukanye umugisha n’isumbwe yarushije abandi bana b’ibwami wo kuragwa ingoma, akazazungure se.
Kugira ngo uwo mwana uzazungura se ku ngoma aboneke, n’ubundi hakoreshwaga uburyo bw’indagu, aho baragurizaga urubyaro rw’uwo mugore w’ingabwa watoranyijwe kuzaba umugabekazi w’u Rwanda, hagatoranywamo uzazungura se ku ngoma.
Hari ubwo inzuzi zereraga imfura, ubundi zikerera ubuheta, ubuheture cyangwa se umuhererezi, bona n’ubwo yabaga ataranavuka. Imiterere y’ubwami bw’u Rwanda nk’uko yahanzwe na Gihanga, igena ko umwami azungurwa n’umwana we w’umuhungu, nta mukobwa wari wemerewe kuragwa ingoma. Mu gushaka uzazungura umwami uriho ku ngoma, haragurizwaga abana b’abahungu gusa.
Iyo uwo mwana w’umuhungu werejwe kuzaba umuzungura wa se ku ngoma yavukaga, ibwami babaga babizi, maze bakegera nyina, bakamuterura bakamupfumbatiza impeke y’uburo cyangwa se y’ishaka.
Nk’uko bisanzwe bizwi, umwana wese, akivuka aza apfumbase ikiganza. Iyo rero umwana wo mu muryango w’ibwami warazwe ingoma yavukaga bamubumburaga ikiganza cy’iburyo bagashyiramo imwe muri za mbuto za Gihanga zahanganywe n’u Rwanda, nk’ikimenyetso ko ariwe wegukanye umugisha wo kuragwa ubwami mu bikomangoma byose byo mu gihugu. Bikavuga kandi ko ari we ufite ubuzima bwose bw’Abanyarwanda mu kiganza, ariwe uzabahanganira mu gupfa no gukira. N’ubwo mu muryango havuka abana cumi hategerezwaga kuvamo umwana umwe gusa uvukana imbuto. Bishaka gusobanura ko umwami ari umwe mu gihugu cyose.
Uyu mwana yavukanye imbuto iyo yabaga amaze kumenyekana ntiyarererwa hafi y’umwami. Icyabiteraga ni uko nta bami babiri babangikana, umwe yakenya undi ntabeho. Bahitaga bamujana kumurerera kure y’ibwami we na nyina akazakurirayo, ndetse we na nyina, bakanabaho mu buzima bugoye bw’intabwa, kugira ngo batangire kwiga ubuzima busa n’ubw’abo bazatwara.
Iyo yabaga amaze gukura ageze mu kigero cy’imyaka 20 se akiriho, baramuzanaga bakamwimika, bakamuha inyonga, ubundi agatangira kwimenyereza ingoma ategekana na se. Ariko iyo se yatanga atarageza kuri iyo myaka, bamwimikaga ikubagahu mbere y’uko batabariza se, kugira ngo igihugu kidasigara kitagira umugabe. Agahera ubwo atwarirwa ingoma na nyina nk’umugabekazi, yamara gukura, bakamushyikiriza inyonga ( Ibirango by’ubwami).
Ukuri ni ukuhe?
Dukurikije uko amateka abidutekerereza, umwana uzaba umwami akazaungura se ku ngoma y’u Rwanda yamenywa n’Abiru na nyina bonyine. Iyo uwo mwana yavukaga bahengera akivuka bagahita bamupfumbatiza imbuto mu ntoke nk’ikimenyetso nkempurampaka ko umwami yavutse, kugira ngo abantu nibaza kumureba bapfundure mu kiganza bazisangemo.
Ibyo na byo ntibyari bigoye kubyumva kuko atari umuntu uwo ari we wese washoboraga kwegera aho umugore w’ibwami yabyariye! N’ubundi wasangaga ari Umwami, Abatware, Abiru n’abandi banyamihango b’ibwami babibonaga, ubundi bakabisakaza muri rubanda, bakamenya ko u Rwanda rwabonye uzarugenga se atakiriho. Maze bikaguma mu mitima yabo, bikagirwa ibanga imyaka yose !
Aha bikaba bigaragaza ukuri kuzuye, ko nta mwana w’ibwami wavukanaga imbuto izi tuzi, ahubwo babivugaga nk’imvugo yo kuzimiza igaragaza ko hari umwana w’umwami wavukanye umugisha n’isumbwe ryo kuragwa ingoma, akarutishwa n’Imana ibindi Bikomangoma ( Abandi bana b’ibwami batagize umugisha wo kuragwa ingoma) byo mu gihugu, kuzatwara u Rwanda.
Mu rwego rwo kumugaragaza nk’uwarazwe ingoma, bamupfumbatizaga imbuto nkuru z’u Rwanda, nk’uko twabibonye haruguru ko zakoraga no mu mihango y’iyimikabami, ubundi buri wese uje gusura urwo ruhinja rwavutse, agapfundura ikiganza cye agasangamo ya mbuto, iyo nkuru ikaba kimomo hose ko umwami yavutse.


c: text/html

text:
Ibyiringiro Ku Birebana N'ubutumwa Bwiza
Intangiriro
Kubera ko abizera bose bafite inshingano yo kubwira abandi iby'agakiza kabo, Umukristo wese akeneye gusobanukirwa neza umugambi w'Imana ku gakiza k’umuntu. Ibi ni ngombwa ku bakiri impinja muri Kristo.
Iyi nsobanuro ngufi y'Ubutumwa Bwiza igamije gushimangira inyigisho z'ifatizo z'Ubutumwa Bwiza n’uburyo bwo kugeza Ubutumwa ku bandi bakristo bashya batangiye kugendera mu nzira y'ubugingo bwa gikristo.
Umugambi w’Imana werekeranye n’agakiza
1Yohana 5:11-12 "Kandi uko guhamya ni uku, ni uko Imana yaduhaye ubugingo buhoraho, kandi ubwo bugingo bubonerwa mu Mwana wayo. Ufite uwo Mwana niwe ufite ubwo bugingo: Naho udafite Umwana w'Imana nta bugingo afite."
Mu gihe muri 1 Yohana 5:11-12 handikiwe abakristo kubera ibyiringiro by'agakiza gashingiye ku buhamya bw'Ijambo ry'Imana, iki gice kigaragaza ingingo y'ingenzi kubyerekeye agakiza.
Ibyo Imana itangariza umuntu: " Kandi uko guhamya ni uku, ni uko Imana yaduhaye ubugingo buhoraho, kandi ubwo bugingo bubonerwa mu Mwana wayo" (umurongo wa 11).
Ingingo y'ingenzi: “ Ufite uwo Mwana ni we ufite ubwo bugingo: naho udafite uwo Mwana w’Imana nta bugingo afite” (umurongo wa 12).
Iki gice cyigisha ko:
- Imana yaduhaye ubugingo buhoraho, kandi ubwo bugingo bubonerwa mu Mwana wayo, Yesu Kristo.
- Uburyo bwo kugira ubugingo buhoraho ni ukugira Umwana w'Imana.
Ibibazo bibiri by'ingenzi tugomba kwibaza no gusubiza ni ibi bikurikira:
- Kuki kugira Umwana w'Imana ari ngombwa ngo umuntu agire ubugingo buhoraho?
- Ni gute umuntu yatunga cyangwa yagira Umwana w'Imana?
Ingorane zo gutandukanywa k'umuntu n'Imana
Nkuko biri mu Baroma 5:8, Imana yerekanye urukundo rwayo idukunda ubwo Kristo yadupfiraga. Kuki Kristo yagombye gupfa ku bwacu? Kubera Ibyanditswe Byera bivuga ko abantu bose ari abanyabyaha. Twese twakoze ibyaha. Gukora icyaha bisobanura guhusha intego. Bibiliya ivuga ko twese twakoze ibyaha ntitwashyikira ubwiza (ubutungane buzira inenge) bw'Imana. Mu yandi magambo, ibyaha byacu bidutandukanya n'Imana itunganye kandi izira inenge (gukiranuka n'ukuri) maze Imana ikagomba gucira urubanza umunyabyaha.
Abaroma 5:8 "Ariko Imana yerekanye urukundo rwayo idukunda, ubwo Kristo yadupfiraga tukiri abanyabyaha".
Abaroma 3:23 "Kuko bose bakoze ibyaha, ntibashyikira ubwiza bw'Imana;"
Habakuki 1:13a "Ufite amaso atunganye, adakunda kureba ikibi, haba no kwitegereza ubugoryi, kuki ureba abakora uburiganya, ukihorera, igihe umunyabibi amira umuntu umurusha gukiranuka;"
Yesaya 59:2 "Ahubwo gukiranirwa kwanyu ni ko kwabatandukanije n'Imana yanyu, n'ibyaha byanyu ni byo biyitera kubima amaso, ikanga no kumva."
Ingorane zo kutagira umumaro kw’imirimo y’umuntu
Ibyanditswe Byera na none byigisha ko atari ubwinshi bw'ubugwaneza bw'umuntu, imirimo ye, kwitwara neza kwe, n'imihango y'idini bishobora kuzanira umuntu kwemerwa n'Imana cyangwa kugira uwo bigeza mu Ijuru. Umuntu mwiza, umunyadini, n'umuntu mubi utagira idini, bose bari mu bwato bumwe. Bose ntibashyikira ubwiza bw'Imana (ubutungane buzira inenge bw'Imana). Nyuma yo kuvuga ku muntu mubi, umuntu mwiza, n'umunyadini mu Baroma 1:18-3:8, intumwa Pawulo avuga yeruye ko ari Abayuda ari Abagiriki bose bari mu bubata bw'icyaha, ko "Ntawe ukiranuka n'umwe" (Abaroma 3:9-10), kandi ko "Bose bakoze ibyaha ntibashyikira ubwiza bw'Imana" (Abaroma 3:23).
Abaroma 3: 9-10 "Nuko tuvuge iki, mbese turabaruta? Oya da, haba na gato! Kuko tumaze guhamya Abayuda n'Abagiriki yuko bose batwarwa n'ibyaha:nkuko byanditswe ngo: Ntawe ukiranuka n'umwe,"
Abaroma 3:23 "Kuko bose bakoze ibyaha, ntibashyikira ubwiza bw'Imana;"
Ibyiyongeye kuri ibi ni ibivugwa mu mirongo ikurikira yo mu Byanditswe Byera:
Abefeso 2:8-9 "Mwakijijwe n'ubuntu kubwo kwizera: ntibyavuye kuri mwe, ahubwo ni impano y'Imana; ntibyavuye no ku mirimo, kugira ngo hatagira umuntu wirarira;"
Tito 3:5-7 "Iradukiza, itabitewe n'imirimo yo gukiranuka twakoze, ahubwo kubw’imbabazi zayo, idukirisha kuhagirwa, niko kubyarwa ubwa kabiri, ikadukirisha no guhindurwa bashya n'Umwuka Wera; uwo yahaye Yesu Kristo Umukiza wacu kuducunshumuriraho cyane, kugira ngo dutsindishirizwe n'ubuntu bwayo, duhereko tube abaragwa, dufite ibyiringiro byo kuzahabwa ubugingo buhoraho."
Abaroma 4:1-5 "Niba ari ko biri, twavuga iki kuri Aburahamu sogokuruza ku mubiri? Iyaba Aburahamu yaratsindishirijwe n'imirimo, aba afite icyo yiratana, ariko si imbere y'Imana. Mbese Ibyanditswe bimuvuga iki? Ntibivuga ngo: Aburahamu yizeye Imana, bikamuhwanirizwa no gukiranuka? Nyamara ukora, ibihembo bye ntibimuhwanira no guherwa ubuntu, ahubwo abyita ubwishyu. Ariko rero udakora, ahubwo akizera Utsindishiriza abanyabyaha, kwizera kwe kumuhwanirizwa no gukiranuka;”
Nta bwinshi bw'ubugwaneza bw'umuntu bwaba bwiza nk'Imana. Imana ntirondoreka kandi itunganye bizira inenge. Kubw'ibyo, muri Habakuki 1:13 hatubwira ko Imana idashobora kugirana ubumwe n'uwo ariwe wese udatunganye kandi ngo azire inenge. Kugira ngo twemerwe n'Imana, tugomba kuba abera nkuko nayo ari Iyera. Imbere y'Imana, twese twambaye ubusa: nta kivurira, nta byiringiro muri twe. Si ubwinshi bwo kwitwara neza buzatugeza mu Ijuru cyangwa ngo buduhe ubugingo buhoraho. None se umuti waba uwuhe?
Igisubizo cy’Imana ku ngorane z’umuntu
Imana si Iyera ngo Izire inenge gusa (uko iteye ntitwashobora kubyigezaho ku bwacu cyangwa se ku bw'imirimo yacu itunganye), na none ariko ni urukundo ruzira inenge kandi yuzuye ubuntu n'imbabazi. Ku bw'urukundo n'ubuntu byayo, ntiyadutaye nk'abadafite ibyiringiro n'ibisubizo by'ibibazo byacu.
Abaroma 5:8 "Ariko Imana yerekanye urukundo rwayo idukunda, ubwo Kristo yadupfiraga tukiri abanyabyaha."
Iyi ni Inkuru nziza yo muri Bibiliya, Inkuru y'Ubutumwa Bwiza. Ni inkuru y'impano y'Umwana w'Imana wigize umuntu (Imana-Muntu), abaho mu bugingo butagira icyaha, apfira ku musaraba ku bw'ibyaha byacu, nuko arazurwa ava mu mva byerekana ko ari Umwana w'Imana. Urupfu rwe rwatubereye inshungu.
Abaroma 1:4 "Kandi werekanywe n'ubushobozi ko ari Umwana w'Imana mu buryo bw'Umwuka Wera, bigahamywa no kuzuka kwe, niwe Yesu Kristo Umwami wacu.
Abaroma 4:25 "Watangiwe ibicumuro byacu, akazurirwa kugira ngo dutsindishirizwe."
2 Abakorinto 5:21 "Kuko Utigeze kumenya icyaha , Imana yamuhinduye kuba icyaha ku bwacu, kugira ngo muri we duhinduke gukiranuka kw'Imana."
1 Petero 3:18 "Kuko na Kristo yababarijwe ibyaha by'abantu rimwe, umukiranutsi ababarizwa abakiranirwa, kugira ngo atuyobore ku Mana, amaze kwicwa mu buryo bw'umubiri, ariko ahinduwe muzima mu buryo bw'Umwuka."
Ikibazo cy’ingenzi muri byose
None se twemera dute Umwana w'Imana kugira ngo tubashe kwambuka umuhora amaze tugere ku bugingo buhoraho Imana yadusezeranije? Icy'ingenzi kuri twe ni ikihe?
Yohana 1:12 "Icyakora abamwemeye bose, bakizera Izina rye, yabahaye ubushobozi bwo kuba abana b'Imana."
Yohana 3:16-18 "Kuko Imana yakunze abari mu isi cyane, byatumye itanga Umwana wayo w'ikinege, kugira ngo umwizera wese atarimbuka, ahubwo ahabwe ubugingo buhoraho. 17 Kuko Imana itatumye Umwana wayo mu isi gucira abari mu isi ho iteka: ahubwo yabikoreye kugira ngo abari mu isi bose bakizwe na we. 18 Umwizera ntacirwaho iteka; utamwizera amaze kuricirwaho, kuko atizeye izina ry’Umwana w’Imana w’ikinege."
Kubera ibyo Yesu Kristo yadukoreye ku musaraba, Bibiliya ivuga ngo "Ufite uwo Mwana niwe ufite ubugingo." Dushobora kwemera uwo Mwana, Yesu Kristo, nk'Umukiza wacu ku bwo kumwizera we ubwe n'urupfu rwe ku bw'ibyaha byacu.
Ibi bivuga ko tugomba kuza buri wese ku Mana mu nzira imwe nk'umunyabyaha wemera ibyaha bye, akanga uburyo ubwo ari bwo bwose buvuga ko imirimo y'umuntu igeza ku gakiza, maze tukiringira Kristo wenyine mu kwizera konyine ari ko guhesha agakiza.
Niba ushaka kwemera no kwiringira Kristo nk'Umukiza wawe, ushobora kugaragaza ukwizera kwawe ubivuga mu isengesho nk’iri:
"Mana yanjye, menye ko ndi umunyabyaha kandi ko ntacyo nakora ngo ndonke ijuru cyangwa ubugingo buhoraho. Ndizera ko Yesu Kristo yamfiriye kandi ko yazutse akava mu mva. Guhera ubu mwemeye nk'Umukiza wanjye, mwiringiye wenyine nk'inzira yonyine ingeza mu ijuru. Ngushimiye kumpa ubugingo buhoraho ku bwo kwizera Umwana wawe. Mu Izina rya Yesu Kristo. Amina."
Related Topics: Basics for Christians

robotstxt: allowed

filter: keep


text:
INYIGISHO Y’ICYUMWERU CYA 24 GISANZWE, C
AMASOMO:
ISOMO RYA MBERE: Iyim 32,7-11.13-14; ZABURI: 50, 3-4.12-13.17.19; ISOMO RYA KABIRI: 1 Tim: 1, 12-17 IVANJILI: Lk: 15, 1-32 (Lk 15, 1-10)
“KRISTU YEZU YAJE KU ISI KUGIRA NGO AKIZE ABANYABYAHA, MURI BO NJYE NKABA UWA MBERE” _____________________
Bavandimwe muri Kristu, mbifurije ineza n’amahoro bituruka ku Mana umubyeyi wacu,
Tugeze ku cyumweru cya makumyabiri na kane mu byumweru bisanzwe by’umwaka wa liturujiya C. Ijambo ry’Imana tuzirikana kuri uyu munsi rirongera kutwereka urukundo rw’Imana rudukiza rutitaye na mba ku buremere bw’ibyaha twakoze cyangwa tugikora.
Interuro y’iyi nyigisho ni amagambo twumvise mu isomo rya kabiri ryo mu ibaruwa ya mbere Pahulo mutagatifu yandikiye Timote aho agira ati: “Dore ijambo rikwiye kwizerwa kandi rikwiye kwakiranwa ubwuzu na bose: ni uko KRISTU YEZU YAJE KU ISI KUGIRA NGO AKIZE ABANYABYAHA, MURI BO NJYE NKABA UWA MBERE”.
Bavandimwe, ngaho aho urukundo rw’Imana rugaragarira. Yohani mu ivanjili ye ati: “Koko Imana yakunze isi cyane bigeza aho itanga umwana wayo w’ikinege, igira ngo umwemera wese atazacibwa, ahubwo agire ubugingo bw’iteka” (Yoh 3,16).
Ubutumwa bwa Yezu nta kindi bugamije kitari umukiro w’abanyabyaha nanjye ndimo. Ni na byo duhamya mu ndanga-kwemera iyo tugira tuti: “icyatumye amanuka mu ijuru ni twebwe abantu no kugira ngo dukire.”
Mu isomo rya mbere ndetse no mu Ivanjili tumaze kumva, twabonye ingero zifatika z’uburyo Imana itifuza urupfu rw’umunyabyaha ahubwo yifuza ko yakwisubiraho akabaho.
Mu isomo rya mbere ryo mu gitabo cy’iyimukamisiri batubwiye uburyo umuryango w’Imana wari mu rugendo ugana igihugu cy’isesezerano wacitse intege urugendo rukiri rwose, ufatirana Musa adahari yagiye kubonana n’Imana utangira gusenga ibigirwamana.
Bavandimwe kumva ibi nk’amateka ya kera cyangwa amateka y’abandi byaba ari ukudasobanukirwa. Mu rugendo turimo tugana iwacu mu ijuru, si rimwe si kabiri duteshuka, tugatera umugongo inzira y’ubutungane dutozwa na Kiliziya, tukararurwa n’iby’isi bitubera ibigirwamana. Yezu yabisobanuye neza ko ntawe ushobora gukeza abami babiri.
Kimwe n’uyu muryango watakambiwe ukababarirwa, natwe Nyagasani ntatwihimura cyangwa ngo aduhane yihanukiriye. Aratwihanganira, twamwegera ntadusubize inyuma cyangwa ngo aduhunge ahubwo akatwakirana urugwiro akaduhaza urukundo n’impuhwe. Agatsinda ni we uvuga ko atazanywe no guhamagara intungane ahubwo yazanywe n’abanyabyaha.( Lk 5,32).
Ni byo tubona mu ntangiriro y’Ivanjili tumaze kumva aho abasoresha n’abanyabyaha basanga Yezu bashaka kumwumva akabakirana urugwiro agasangira na bo. Ibyo birarenga bikarakaza abigishamategeko n’abafarizayi biyumva nk’intungane kandi bakumva ko umunyabyaha agomba guhabwa akato.
Ni ngombwa natwe kwisuzuma tukibaza uko twumva ubutungane bwacu. Nkeka ko turamutse turi abashyira mu gaciro tukanashishoza twakunga ijwi ryacu n’iry’umuririmbyi wa Zaburi ya 50 aho agira ati:
“Mana yanjye ngirira imbabazi ukurikije ineza yawe; kubera impuhwe zawe nyinshi, umpanagureho ibyaha banjye. Nyuhagiraho wese ibicumuro byanjye maze unkize icyaha nakoze. Mana yanjye ndemamo umutima usukuye, maze umvugururemo ibitekerezo biboneye. Ntunyirukane ngo unte kure yawe, cyangwa ngo unkuremo umwuka wawe uzira inenge. Nyagasani bumbura umunwa wanjye, maze akanwa kanjye gatangaze ibisingizo byawe. Ahubwo igitambo Imana ishima, ni umutima washengutse, Mana yanjye ntuzirengagize umutima washegeshwe kandi wihana”. Tugatakambira Nyagasani kuko turi abanyabyaha nk’abandi bose bakeneye impuhwe z’Imana.
Ubutungane bwacu tugomba kubupimira ku gipimo nyacyo Yezu yaduhaye aho agira ati: “mwebweho rero muzabe intungane nk’uko So wo mu ijuru ari intungane” (Mt 5,28).
Imigani itatu Yezu aduha mu Ivanjili ya none, iratugaragariza uburyo Nyagasani yifuza ko twamugarukira, iratugaragariza uburyo Nyagasani atifuza ko hagira n’umwe utakara mu bo yaremye.
Ku mugarukira bishingiye kukwisubiraho ntawe bitareba; abasoresha n’abanyabyaha, abigishamategeko n’abafarizayi, umwana w’ikirara n’umuvandimwe we wagumye mu kazi ka se, abihayimana n’abalayiki, abato n’abakuru, wowe na njye.
Dufatiye ku rugero rw’uriya mwana w’ikirara, twange kubaho turi ababuramana kuko nta mahoro bitanga, dufate icyemezo cyo kuva mu byo twita ubwisanzure cyangwa ubwigenge bwa ntabwo twemerere Nyagasani atugenge, ni bwo tuzabaho by’ukuri kandi tugatena n’Ijuru kunezerwa.
Bavandimwe impuhwe z’Imana zirahari kandi ziradutegereje, twikwiyima amahirwe. Nk’uko umuhanuzi Izayi abivuga duharanire “gushakashaka Imana igihe igishobora kubonwa kandi tuyiyambaze igihe ikiri bugufi” (Iz 55,6)
Umubyeyi Bikira Mariya atube hafi kandi adutabare mu rugamba tugomba kurwana.
Padiri OSWALD SIBOMANA


text:
Ubutumwa bwa 10.10.2020
Kugendera mu bugombe bw´Imana biduhesha ubugingo buhoraho.
Imana yaturemye idufitiye umugambi mwiza kuri buri umwe. Ariko ku bw´icaha Adamu na Eva bakoze bituma uwo mugambi w´Imana utaba.
Iyo tugendeye mu bugombe bw´Imana haba agakiza k´ukuri, umunezero, amahoro, kugirirwa neza, umutuzo n´imigisha yose iva k´Uwiteka.
Ubwoko bw´Imana bwagize gutakambira Imana bari mu butayu (Kuva 2:23) Ab´Isirayeli batakira Imana, irabumva) ariko igihe Imana yari imaze kubatabara bagiye bahusha bakikorera ibyo imitima yabo yifuza atari ibyo Imana igomba.
Twibuke igihe bageze ku kiyaga gitukura bakabona abanyegiputa babakurikiye bahise bibagirwa ibyo Imana yari yamaze gukora baridodomba.
Kuva 14:11-13. Mose yarabahumurije kuko we yari azi ubugombe bw´Imana kandi akagira no kwumvira.
Kuva 33:15 Imana idushoboze kugira umutima wo kwifuza kuba icyo Imana ishaka no kwitandukanya n´abanyamahanga.
Vs 17: Imana itugirira neza iyo tugize imigambi myiza yo kubana nayo tukagira ubusabane nayo.
Iyo tugize uwo mutima, Imana iraza ikabana natwe.
Urugero bagiye babaza ikimasa barakiramya. Icyo gihe bakongeje uburakari bw´Imana. Ni kenshi iyo ubwoko bw´Imana butangendera mu bugombe bw´Imana habagaho ingaruka.
Kuva 16: 1-30 Uwiteka aha Abisirayeli manu yari yabahaye amabwiriza yingene bazajya bayifata ariko barenga kuri ayo mategeko bibahindukira umuvumo.
1 Abami 2:3-4 Dawidi yariko araga umwana we kungendera mu bugombe bw´Imana ariko kumvira ibyo Imana yamwihanangirije ariko kugendera mu nzira zayo, kwitondera amategeko yayo nibyo yategetse, n´amateka n´ibyo yahamije nk´uko byanditswe mu mategeko ya Mose, kugirango abashishwe ibyo azakora byose aho azagana hose.
Nehemiah 13: Imana yahaye umutima ukunda Imana Nehemiya aritanga ndetse agira ishaka ryinshi ryo kugirango ubwoko bw´Imana bamenye icyo imana ibagombako.
Kugendera mu bugombe bw´Imana bituma tubashishwa nayo aho turi hose mu byo dukora byose.
Mu kugendera mu bugombe bw´Imana habamwo kwumvira. Ijambo ry´Imana ritubwira ko kumvira biruta ibimazi byinshi. (Zaburi 51:19)Imana ikorana n´imitima yejejejwe kandi igomba ko natwe niba dushaka kugira ubusabane nayo twame twiyeza, twirinda, turinda imitima yacu.
Imigani 4:23 Rinda umutima wawe kurusha ibindi byose kuko niho ubugingo bududubiza
Kugendera mu bugombe bw´Imana bituma twisuzuma tukava mu bidatunganye tukagendera mu kugororoka kandi tugakomera mu gakiza
Zaburi 15: 1-5 Ninde uzaguma mu ihema ryawe ryera? (Ninde uzagirana ubusabane nawe? Ninde uzabona ubugingo buhoraho?)
Vs. Kugendera mu bitunganye no gukora ibyo gukiranuka: kuvuga iby´ukuri nkuko biri mu mutima. Imana idushoboze twibuke ko twasezeranye kuyikorera kandi iyo dushikamye ntagishobora kutunyeganyeza. Amen


text:
Orthopedic Bolster Cat & Uburiri bwimbwa
Ibisobanuro birambuye
Ibiranga ibicuruzwa
Ibisobanuro
Iki gitanda kiroroshye cyane kandi kigezweho imbere.Imiterere yacyo igezweho yongeramo igikundiro murugo urwo arirwo rwose, kandi byanze bikunze byuzuza icyumba cyawe gihari.Bolster nziza itwikiriwe na jacquard yumukara wa chenille, kandi umusego ukurwaho ufite igicu cyoroshye Sherpa kuruhande rumwe, hamwe nijuru-tone, geometrike twill yanditse kurundi ruhande.Byombi bya bolster hamwe nigitambambuga gikururwa cyuzuyemo fibre polyester fibre, kandi munsi yacyo ni ifuro ryuzuye ritanga ubufasha bwamagufwa igihe cyose amatungo yawe yinjiye imbere.Impande za bolster nazo zikora neza neza hamwe na tranquil ahantu heza. Birashobora gukaraba imashini, kuburyo byoroshye guhorana isuku kandi bishya kugirango bisunike.
Ibyiza
Inyungu z'ingenzi
Byiza cyane kandi byoroshye, guha amatungo yawe umwanya wo gusinzira umwanya uwariwo wose wumunsi.
Igishushanyo mbonera kiranga igishushanyo kigezweho hamwe nijwi ryijuru ryuzuza décor yurugo urwo arirwo rwose.
Ibice bibiri, urukiramende rumeze nk'urukiramende rukozwe hamwe nigitambambuga.Iyi myenda yimpande ebyiri ifite fibre polyester yuzuyemo igicu cyoroshye Sherpa kuruhande rumwe na geometrike twill icapa kurundi ruhande.
Urufatiro rwinshi rutanga infashanyo ya orthopedic, kandi impande za fluffy bolster zitunganya neza imitungo yawe.
Iki gitanda gishobora gukaraba imashini kugirango isukure byoroshye kandi ubyiteho, nubwo amatungo yawe yazamutse afite imisaya yanduye cyangwa ubwoya butose.
Harimo iki
(1) gukomera, (1) umusego
Ingano
Ishusho irambuye


text:
Uko yahanganye n’ingaruka za Covid-19 mu rugo rwe
Bugenimana Liberee ucuruza inkweto mu isoko rya Muhanga avuga ko byamusabye guhindura imibereho y’urugo rwe kugira ngo ahangane n’ingaruka za COVID-19.
Uyu mubyeyi avuga ko yatangiye ubucuruzi muri Mutarama 2020, atangirana igishoro cy’ibihumbi 300 by’amafaranga y’u Rwanda.
Mu mezi make abanziriza COVID-19 yakozemo, yabashaga kwinjiza ku munsi, inyungu iri hagati y’ibihumbi 8 by’amafaranga y’u Rwanda n’ibihumbi 15 igihe byagenze neza.
Nyamara ngo COVID-19 ije, yatumye ubucuruzi buhagarara bajya muri gahunda ya guma mu rugo, kudakora bituma arya utwo yari yarungutse, dushize anakora mu gishoro.
Akomeza avuga ko gahunda ya guma mu rugo yagiye kurangira igishoro akigeze kure. N’igihe bakomorewe gukora bagakora,bemerewe gukora mu buryo busimburana, ku buryo mu kwezi bakoramo iminsi 15 gusa. Ni ukuvuga 50% y’igihe bagomba gukora mu kwezi.
Ati “iki nacyo cyaduteye igihombo gikabije kuko ntitubasha gukora iminsi yose y’ukwezi, nyamara kandi turacyasora nk’ibisanzwe. Leta itubabariye yadusubirizaho gukora iminsi yose bityo tukoroherwa no kuba twasora, tukanakemura n’ibindi bibazo duhura nabyo.
Anongeraho ko kumara iminsi myinshi badakora, byanatumye batakaza bamwe mu bakiriya babo nabyo bikurura igihombo. Nubwo ariko Bugenimana kimwe n’abandi bacuruzi bahuye n’igihombo cyakomotse ku ngaruka za Covid-19, ngo hari uburyo yateganije bwo guhangana nabyo.
Ati “nahisemo guhindura imibereho twabagaho mu rugo. Niba nahahishaga amafaranga ibihumbi 3 ku munsi, nahise nshaka uko nahahisha igihumbi cyangwa igihumbi na Magana atanu, nkahaha bike biciriritse kugira ngo ndebe ko nakwikura mu gihombo nkagira icyo nageraho.”
Indi ngamba ni uko nahise nshaka uburyo namenyekanisha ibintu nkora ku buryo n’igihe ntakoze, ubishaka nanabimugezaho atagombye kuza mu isoko. Ati “nashatse ubutyo namenyekanisha ibyo nkora nkoresheje telefoni yanjye ku buryo mbigaragaza kuri “status”. Nabyo bisa n’ibyatanga umusaruro."
Bugenimana kimwe n’abandi bacuruzi, basangiye ikifuzo kimwe cyo gusaba Leta ko bakomorerwa gukora iminsi yose igize ukwezi bityo bagasora banakoze.
Ikindi ngo ni uko Leta yashyiraho uburyo bwinshi bwafasha abagore n’abakobwa kugera ku iterambere, bakoroherezwa gukorana n’ibigo by’imari mu buryo bwihariye kuko byabafasha gutera imbere.
Safari Viateur


text:
Inyigisho yo ku wa mbere w’Icyumweru cya VII Gisanzwe A
Amasomo: Sir 1,1-10; Za 92; Mt 9,14-29
Bavandimwe iyi vanjili ntagatifu idufashe kuzirikana uburyo dusaba Imana, twibaze niba ibyo tuyisaba tubisabana ukwemera cyangwa niba tubisabana ugushidikanya. Uriya muntu washyiriye Yezu umwana we wabaye ikiragi bitewe na roho mbi, yinginze Yezu ngo amukize, ariko abisabana ugushindikanya. Ati: Yezu uyu mwana yarazahaye rwose, niba hari icyo wakora, tugirire impuhwe maze umukize! Iyi niba, igaragaza ugushidikanya no kutizera neza ububasha bwa Yezu. Ni amaburakindi! Iyi niba yo gupinga, guhinyuza no gushidikanya, ituruka kuri Sekibi.
Twibuke ukuntu Sekibi yashidikanyije ku bubasha bwa Yezu iti: niba koko wiyumva nk’umwana w’Imana, hindura aya mabuye imigati. Niba koko ushoboye, simbuka muri iyi manga maze abamarayika bagusame twese tubireba maze tukwemere. Ku musaraba, kimwe muri bya bisambo kiti: niba uri umwana w’Imana, ngaho imanure kuri uyu musaraba! Iyi niba yo gupinga, guhakana no gushaka kugerageza Imana ntaho yageza muntu!
Hari ubwo natwe dusaba nabi nk’uku, dushidikanya, tumeze nk’abari kuraguza ku Mana tukayisabana ingingimira ngo itwemeze ku ngufu ko ari inyabubasha. Ingero: Niba koko uri Imana ireba kandi isubiza, mpa akazi maze mbone nkwemere; mpa urubyaro urebe ko nzongera gusiba Misa. Niba uri Imana, hagarika izi ntambara ziri ku isi n’ubwikunde bwogeye hose! Niba uri Imana y’urukundo kuki utabujije ibyago kuba, cyangwa se ubugome ubu n’ubu gutwara ubuzima bw’abantu. Ibi ntaho bitandukaniye no gusaba Imana ngo itwemeze ku ngufu zacu ko ari Imana ishobora byose.
Imana ntibereyeho nkwirirwa yihohora cyangwa yisobanura kuri muntu! Muntu ni ikiremwa, Imana ni Umuremyi. Dusigeho kugerageza no kugondoza Imana. Yaturemanye urukundo, iduha Yezu Kristu Umwana wayo ngo atwigishe gusa nayo, no kuzabana nayo ubuziraherezo. Niba dusenga ariko ntiyumve kandi ntidusubizwe, ni uko tutemera. Niba tunemera hari ubwo ukwemera kwacu kuba kuvangavanze n’ugushidikanya maze tugasaba nabi, tugasaba ibyo Imana itajya itanga na rimwe cyangwa se tugasaba ibyo dufite nyamara tutabona kubera ko duhumye mu kwemera! Amashyi mato yimisha umwana impengeri.
Dusabe Yezu Kristu atwongerere ukwemera. Yezu, twagira wowe. Twe dusaba nabi tukarambirwa, turakwemereye duhitiremo, wowe umenya ibidukwiriye kandi byose ukabitanga ku buntu. Nyina wa Jambo wowe Mwamikazi wa Kibeho, uduhakirwe.
Padiri Théophile NIYONSENGA i Madrid/Espagne


text:
Muzika Nyarwanda yo kuramya no guhimbaza Imana, yungutse umuhanzi washyize hanze indirimbo ye ya mbere yise ‘Ngomororera’ yibutsamo abantu gushima Imana ku byo yabagejejeho ndetse no gufashanya.
Uyu muhanzikazi mushya witwa Uwiduhaye Micheline, yashyize hanze iyi ndirimbo yumvikanamo amagambo yo gushima Imana.
Muri iyi ndirimbo ye, atangira agira ati “Uwiteka warampaye kandi n’ubu uracyampa, byaba iby’umwuka cyangwa iby’umubiri data undinda kwikubira.”
Uwiduhaye Micheline usanzwe ari umukristu, avuga ko iyi ndirimbo yayikoze kugira ngo yibutse abantu ko hari byinshi bakwiye gushimira Imana.
Avuga ko kandi muri iki gihe abantu barangamiye kwikwizaho imitungo bakibagirwa ko ibyo batunze bashobora kubisangira n’ab’amikoro macye.
Yagize ati “Buri wese akwiriye kubaho afasha mugenzi we bityo bakaba babafasha mu buryo bashoboye.”
Uyu muhanzikazi mushya avuga ko na we yiyumvisemo impano yo kuba yo kuba yakwibutsa abantu gufashanya kuko ibyo umuntu yatunga byose, abigiriramo umugisha ari uko abisangiye n’abandi byumwihariko abakene.
Ati “Nasabye Imana kumpa umugisha kugira ngo nanjye abanyegereye bawungirireho.”
Uyu muhanzikazi mushya mu ndirimbo zo kuramya no guhimbaza Imana uzi no kwicurangira, avuga ko nubwo iyi ndirimbo yise ‘Ngomororera’ ari iya mbere, ariko yifuza gushyira hanze izindi bityo ko abazayumva bahishiwe izindi.
RADIOTV10


text:
Kuwa 15 Kanama buri mwaka, muri Kiliziya y’isi yose duhimbaza umwe mu minsi mikuru ikomeye ya Bikiramariya ariwo : ijyanwa mu ijuru rya Bikiramariya. Uyu mwaka, uyu munsi abakirisitu gatolika bo mu Rwanda bawuhimbaje nyuma y’igihe gito Kiliziya zongeye kwemererwa gusengerwamo kubera impamvu zo kwirinda icyorezo cya covid-19 cyugarije isi yose n’igihugu cyacu kirimo. Mu mateka ya kiliziya, uyu munsi w’ijyanwa mu ijuru rya Bikiramariya watangiye guhimbazwa mu kinyejana cya 5. Wemejwe nk’ihamwe ry’ukwemera na Papa Piyo wa 12 mu mwaka w’1950.
Kuri uyu munsi mukuru kandi nk’uko tubimenyereye muri Diyosezi ya Nyundo, Umwepisikopi atangiza ku mugaragaro umwaka w’iyogezabutumwa akanaboneraho guha abapadiri n’abakirisitu icyerecyezo cy’ubutumwa. Mu rwego rwo gukomeza kwimakaza isano dufitanye nk’avabakirisitu, icyerecyezo cy’ubutumwa cy’uyu mwaka kizibanda cyane kuri Kiliziya y’ibanze: urugo. Niyo mpamvu icyerecyezo cy’uyu mwaka w’ubutumwa (2021-2022) kigira kiti: “TURUSHEHO KWIMAKAZA ISANO IHEBUJE DUFITANYE N’IMANA N’ABAVANDIMWE, DUHEREYE IWACU MU RUGO.”
Muri Paruwasi ya Rambura, uyu munsi wahuriranye n’itangwa ry’isakaramentu ry’ubusaseridoti mu rwego rw’ubupadiri. Uwari Diyakoni Gérard BAZIRUWIHA uvuka muri iyo Paruwasi, muri santarali ya Jomba, niwe wahawe isakaramentu ry’ubusaseridoti mu rwego rw’ubupadiri. Iyo mihango yabereye mu mu gitambo cy’Ukarisitiya cyatuwe na Nyiricyubahiro Musenyeri Anaclet MWUMVANEZA umushumba wa Diyosezi ya Nyundo guhera i saa tanu. Uyu Diyakoni Gérard BAZIRUWIHA ubusanzwe akaba ari uwo muri Communauté ya Emmanuel. Asoje amasomo ya Tewolojiya mu iseminari Nkuru yitiriwe Umutima utagira inenge wa Bikiramaririya y’i Anyama (Grand Séminaire Saint Cœur de Marie d’Anyama) mu gihugu cya Côte d’Ivoire. Muri Diyosezi ya Nyundo ni we mfura mu bapadiri b’uwo muryango. Akaba abaye umupadiri wa 11 mu bapadiri ba communauté ya Emmanuel mu Rwanda n’uwa 275 ku isi hose. Abuhawe yiyongera ku bandi bahawe iryo sakaramentu muri uyu mwaka aribo: Padiri Martin TWAGIRAYEZU (wa Paruwasi Murunda), Padiri Eric HABIMANA (wa Paruwasi Muramba), Padiri Modeste NSENGIMANA (wa Paruwasi Mukungu), Padiri Marcel MUSABYIMANA (wa Paruwasi ya Nyundo), Padiri Zacheus NIYONGOMBWA (wa Paruwasi ya Kabaya) na Padiri Maurice TWAGIRAYEZU (wa Paruwasi Stella Maris Gisenyi).
Mu butumwa bwatanzwe n’abantu batandukanye, bose bongeye gushimira Imana, n’ abagize uruhare bose kugirango Padiri Gérard BAZIRUWIHA agere k’Ubusaseridoti. Umuyobozi w’Akarere ka Nyabihu Madame MUKANDAYISENGA Antoinette nawe yahamije ko kunguka umusaseridoti ari imbaraga Kiliziya iba yungutse ariko igihugu nacyo kiba cyungutse imbaraga. Yasabye ababyeyi gutanga uburere bwuzuye kandi bagafasha abana babo kuba abakirisitu nyabo.
Nkuko Byagarutsweho mu buhamya butandukanye, guhabwa ubusaseridoti muri ibi bihe ni igitangaza gikomeye cyane kuko ibihe bya Covid-19 byagiye bibabangamira gahunda nyinshi zitandukanye. Padiri mushya Gérard BAZIRUWIHA, mu ijambo rye, yagarutse ku mubano we n’Umubyeyi Bikiramariya ashimangira ko yamubaye hafi mu rugendo rwe rwo kwitegura ubusaseridoti. Ikindi kandi kuba yarahawe Ubudiyakoni ku munsi mukuru wa Asomusiyo, agahabwa n’Ubupadiri kuri Asomusiyo ni igihango gikomeye cyiyongera ku bindi asanzwe afitanye n’Umubyeyi Bikiramariya. Padiri Gérard yashimiye kandi ababyeyi be n’abavandimwe be ndetse n’abandi bamubaye hafi mu rugendo rwe yitegura ubusaseridoti. Yasoje abasaba kumuba hafi, kumusabira kuba umupadiri wishimye no kumusabira kugirango ubutumwa ahamagariwe azabusohoze neza.
Mu ijambo rye, Nyiricyubahiro Musenyeri Anaclet MWUMVANEZA umushumba wa Diyosezi ya Nyundo, yashimiye cyane ababyeyi ba Padiri Gérard BAZIRUWIHA bamwibarutse bakanamuha uburere bwiza, bakamutoza ubukirisitu bwatumye akura yumva n’ijwi ry’Imana rimuhamagara. Umwepisikopi kandi yashimiye umuryango wa Communauté ya Emmanuel uruhare wagize mu burere bwa Padiri Gérard BAZIRUWIHA n’ubutumwa ugira mu ikenurabushyo cyane cyane kwita ku muryango ubereye Imana. Yashimiye kandi Abapadiri n’abakirisitu ba Paruwasi ya Rambura uburyo bateguye ibyo birori mu gihe gito gishoboka. Asoza yasabye kandi abafashije padiri mushya gutera intambwe igana Alitari gukomeza kumuba hafi kugirango amasezerano yagiriye imbere y’Umwepisikopi n’imbere y’ikoraniro ry’abakirisitu azayasoze neza. Padiri Gérard BAZIRUWIHA yahawe ubutumwa muri Paruwasi ya Nyundo nka Padiri wungirije.
Byanditwe na Padiri Jean-Paul SEBAGARAGU
VISIT OUR UNITS OF PRODUCTION:


text:
Icyumweru cy’ISAKARAMENTU RITAGATIFU, 14 kamena 2020
Amasomo: Ivug 8, 2-3.14b-16a; Zab 147, 12-13.14.15, 19-20; 1 Kor 10, 16-17; Yh 6, 51-58.
“Urya umubiri wanjye akanywa n’amaraso yanjye agira Ubugingo bw’iteka kandi nzamuzura ku munsi w’imperuka”
Bavandimwe muri Kristu, nimugire ineza n’amahoro bituruka ku Mana Data na Mwana na Roho Mutagatifu!
Nyuma y’uko ku cyumweru gishize duhimbaje umunsi mukuru w’Ubutatu Butagatifu, kuri iki cyumumweru turahimbaza umunsi mukuru w’Isakaramentu ritagatifu ry’umubiri n’amaraso bya Nyagasani Yezu. Ni umunsi mukuru tuzirikanaho ko Nyagasani Yezu ari muzima mu gisa n’umugati no mu gisa na divayi.
Uyu munsi mukuru ufite imizi mu kinyejana cya 8 aho mu gitambo cya missa abakristu berekwaga kandi bagahamagarirwa kurangamira umubiri wa Nyagasani muri hostiya ntagatifu, ariko umunsi mukuru nyirizina washyizweho na Papa Urbain IV ku itariki ya 8 nzeri mu mwaka w’1264, hagamijwe gukangurira abakristu guhabwa Ukaristiya ari benshi kandi neza.
Amasomo tuzirikana:
Ivug 8, 2-3. 14b-16a; Zab 147; 1 Kor 10, 16- 17; Yh 6, 51- 58
Mu gitabo cy’Ivugururamategeko turumva Musa yibutsa Umuryango w’Imana uburyo Uhoraho yabatungishije mu butayu ifunguro batari barigeze bamenya agamije kubigisha ko umuntu atabeshwaho n’umugati gusa ahubwo icy’ibanze ari ugukurikiza amategeko ibindi akabironkaho umugereka.
Iryo funguro ryabatunze mu gihe gikomeye cy’urugendo rwarambye kandi rugoye ni impamba y’abagenzi baganaga igihugu cy’isezerano ryashushanyaga umubiri wa Nyagasani duhabwa ukatubera ifunguro mu rugendo rugana Ijuru, igihugu twasezeranyijwe, iwacu h’ukuri, aho tugomba kubana n’Imana.
Koko isezerano rya kera ryacaga amarenga y’ibyagombaga kuba. Ryakuwe n’irishya Kristu umugati Nyabuzima atubereye impamba idatuba mu rugendo rwacu. Ukaristiya ni umugati nyabuzima, ni Yezu nyirizina. Ukaristiya irema ubumwe bw’abasangira-ngendo.
Pahulo Mutagatifu arabyibutsa ikoraniro ry’i Korinti abashishikariza guharanira ubumwe muri bo bakirinda icyabatandukanya kuko n’ubwo ari benshi kandi bakaba batandukanye mu buryo bunyuranye, kuba basangira umugati umwe, umubiri wa Kristu bigomba kubaremamo ubumwe bw’indatana.
Bavandimwe ubu bumwe ni bwo Kristu yasabiye abe ubwo yari agiye gutandukana na bo agira ati: “bose babe umwe. Nk’uko wowe, Dawe, uri muri njye, nanjye nkaba muri wowe, ndasaba ko na bo bunga ubumwe muri twe, kugira ngo isi yemere ko ari wowe wantumye” (Yh 17,21).
Umubiri wa Nyagasani ni wo uremye ubwo bumwe. Umubiri wa Nyagasani ni wo uremye Kiliziya. Yezu ati: “urya umubiri wanjye kandi akanywa amaraso yanjye angumamo nanjye nkamugumamo. Mbese nk’uko Data wantumye ariho, nanjye nkabaho ku bwa Data, bityo undya na we azabaho ku bwanjye”.
Kuba abayahudi barijujutiye amagambo ya Yezu ubwo yaravuze ko umugati azatanga ngo uribwe ari umubiri we n’amaraso ye ntawabibarenganyiriza cyane kuko birenze kure ubwenge bwa muntu. Uretse kuba ari Nyagasani we ubwe wabihishuye nta bwenge bwabasha kubyihishurira.
Yewe no kwemera ibyo Nyagasani yaduhishuriye bisaba ingabire ye kuko ku bw’umubiri n’amaraso ntitubasha kubishyikira.
Bavandimwe,isakaramentu ry’Ukaristiya ryaremwe na Yezu ubwe ubwo yari araye ari budupfire. Ni isakaramentu ry’urukundo yadukunze. Yohani umwanditsi w’Ivanjili (Yh 13, 1) ati: “uko yagakunze abe bari munsi, abakunda byimazeyo”.
Nk’uko tubisanga mu Ivanjili yanditswe na Mt 26,26-27; Mk 14, 22-25; Lk 22,33-34 ni mu isangira rya nyuma hujujwe ibyo twumvise mu Ivanjili ya none aho Yezu yasezeranyaga Abayahudi kuzabaha umubiri we n’amaraso ye ho ifunguro ngo:”nuko bafungura, Yezu afata umugati; amaze gushimira Imana, arawumanyura, awuhereza abigishwa be, ati: “nimwakire, murye: iki ni umubiri wanjye”. Arongera afata n’inkongoro, arashimira, arabahereza ati: ‘Nimunyweho mwese, kuko iki ari amaraso yanjye, ay’Isezerano, agiye kumenerwa benshi ngo babarirwe ibyaha’”.
Gatigisimu ya Kiliziya gatolika ivuga Ukaristiya muri aya magambo: “Ukaristiya ni Isakramentu ririmo Yezu Kristu ubwe rwose mu bimenyetso by’umugati na divayi akatubera icyarimwe igitambo, ifunguro n’inshuti tubana”.
Bavandimwe, muri Ukaristiya ni Yezu muzima twakira, mu gisa n’umugati no mu gisa na divayi. Mu gitambo kitavusha amaraso duhimbaza igitambo yaduturiye ku musaraba akatumenera amaraso kugira ngo turonke ubugingo muri we, dukire urupfu rw’iteka tubone ubuzima buhoraho tumukesha.
Muri Ukaristiya duhabwa ifunguro rya Roho zacu, tukaronka ubungingo muri twe kuko tuba twakiriye mu buzima bwacu Bugingo-buzima. Ni we utwibwirira ati: “Ni njye nzira, ukuri n’ubugingo” (Yh 14,6). Ni na byo yatubwiye uyu munsi mu magambo yumvikana neza agira ati: “Ndababwira ukuri koko: nimutarya umubiri w’Umwana w’umuntu, ntimunywe n’amaraso ye, ntimuzagira ubugingo muri mwe. Na ho urya umubiri wanjye, akanywa n’amaraso yanjye, agira ubugingo bw’iteka, kandi nzamuzura ku munsi w’imperuka” (Yh 8, 53-54).
Muri Ukaristiya twakira Yezu nk’inshuti yacu. Ya nshuti nyanshuti iduhora hafi cyane cyane mu bihe bigoye. Uretse ibikorwa bitandukanye atugaragarizamo urwo rukundo rwe, aranabitwibwirira mu magambo ye ati: “Njye sinkibita abagaragu, kuko umugaragu atamenya icyo shebuja akora; ahubwo mbise inshuti, kuko nabamenyesheje ibyo numvanye Data byose” (Yh 15,15).
Kugira inshuti nka Yezu ni amahirwe akomeye cyane kandi atagomba kudupfira ubusa. Ni inshuti idutegereje igihe cyose kandi yiteguye kudutabara. Ni we ugira ati: “Nimungane mwese, abarushye n’abaremerewen njye nzabaruhura” (Mt 11,28).
Muri Ukaristiya ni ho duhurira na Yezu ku buryo bwihariye. Tumusange, tumuhabwe, tumushengerere, tumusabe kutubera igisubizo cy’ibibazo bitandukanye duhura na byo.
Bavandimwe, mu guhimbaza uyu munsi mukuru w’isakaramentu ritagatifu ry’umubiri n’amaraso bya Nyagasani, ntabwo ari umwanya gusa wo gusobanukirwa n’icyo Ukaristiya ari cyo ni n’umwanya wo kuzirikana urukundo rw’Imana no kwibaza uburyo twarwakiriye kandi turusubiza.
Ukaristiya mbere ya byose ni isakaramentu ry’urukundo rw’Imana. Yezu ati: “mbahaye itegeko rishya: nimukundane nk’uko nanjye nabakunze” (Yh 13, 34).
Kumenya icyo Ukaristiya ari cyo ndetse no kuyihabwa, byose bitayobowe n’urukundo byaba ari uguta igihe, kuko urukundo ni rwo nkingi mwikorezi byose byubakiyeho.
Ni ngombwa rero kwisuzuma tukamenya uko duhagaze. Tuzi neza ko Yezu duhabwa adukiza ariko kandi ni na ngombwa kumenya ko uwo twakira iwacu nk’Umukunzi ari n’Umwami wuje icyubahiro. Ntibikwiye ko twamwakirira ahadasukuye, ahadateguriwe uwo dukunda, ahadakwiye Umwami wuje ikuzo.
Mutagatifu Tomasi wa Akwino muri ya ndirimbo ye nziza yitwa RATA SIYONI hari aho agira ati: “Ahabwa ababi n’abeza ariko biranyuranye ni urupfu n’ ubugingo.Ubugingo ni ubw’abeza, ababi bahabwa urupfu ni bo birobanura”.
Tumugane twabanje kumwitwaraho, tumusabe ingabire y’urukundo nyarwo, maze tumuhabwe aduhindure duse na We.
Umubyeyi Bikira Mariya wamwakiriye mbere yo kumushyikiriza isi adusabire ingabire yo kumwakira nka we mu buzima bwacu.
Nyagasani Yezu nabane namwe!
Padiri Sibomana Oswald


text:
Kuva mu mwaka w’1984, Caritas y’Arikidiyosezi ya Kigali ibinyujije mu mushinga w’ « Abadacogora n’Intwari » wita ku bana bahoze mu muhanda mu buryo butandukanye harimo : kubakura mu buzima bwo kuba mu muhanda no kubafasha gusubira mu buzima busanzwe. Ubusanzwe Umushinga wakoreraga mu bigo bitatu (3) : Aribyo ikigo cy’« ABADACOGORA » cyita ku bana b’abahungu kiri mu mujyi hafi ya y’amashuri abanza ya paruwasi Sainte Famille, Ikigo cy’ « INTWARI » , cyita ku bana b’abakobwa gituranye n’icy’ « ABADACOGORA » , hakaba n’ikigo giherereye i Nyamirambo muri Collège Saint André kirera abana b’abakobwa n’abahungu cyitwa « ABADACOGORA N’INTWARI » . Ibi bigo byose bikorera mu karere ka Nyarugenge.
Muri uyu mwaka wa 2017 umushinga waguye ibikorwa byawo utangiza ikigo cya kane cyakira abahungu n’abakobwa mu karere ka Bugesera mu murenge wa Rweru,akagali ka Kintambwe mu mudugudu wa Nyiragiseke. Iki kigo kizajya cyakira abana bagera kw’ijana buri mwaka. umwihariko w’iki kigo n’uko uzajya ucumbikira abo bana mu gihe gito kitarengeje amezi atandatu imbere y’uko basubiza mu miryango yabo.
Mbibutse ko ibikorwa by’uyu mushinga bigera hose muri Arikidiyosezi ya Kigali kuko ukorana bya hafi n’amaparuwasi 28 mu rwego rwo gukumira ikibazo cy’abana bo mu muhanda.
Ni kuri uyu wa gatandatatu taliki ya 06 gicurasi 2017 umushinga w’Abadacogora n’Intwari wakiriye ku nshuro ya mbere abana mirongo ine n’umwe(41) bagizwe n’abahungu makumyabiri na barindwi (27 ) hamwe n’abakobwa icumi na bane (14) .
Abo bana bari mu kigero cy’Imyaka iri hagati y’irindwi (7) na cumi n’itanu(15) kandi bose ni abana birirwaga mu muhanda bakanawuraramo.
Imbere y’uko abo bana bajyanwa muri icyo kigo abarezi bashoboye gusura imiryango yabo banakorana inama bababwira uburyo bazabakira bavuye muri icyo kigo n’uko bagomba gutegura uburyo abo bana basubizwa mu mashuri.Abana nabo babwiwe uko bagomba kwitwara muri icyo kigo bagiyemo.
Kugeza ubu ukwezi kugiye gushira icyo kigo kimaze kwakira abana bose hamwe mirongo itanu n’umwe (51) barimo abakobwa cumi n’icyenda n’abahungu mirongo itatu na babiri(32) nkuko babyivugira abo bana bameze neza ,bishimiye uburyo babayeho muri icyo kigo , uburere bwiza barimo kuhabonera.
Tubibutse ko abakozi bose bari muri icyo kigo ari umunani bagizwe n’umuyobozi w’ikigo n’abasosiyali bane (4),Ushinzwe ubuhinzi n’ubworozi umwe (1),umutetsi umwe(1) n’umuzamu umwe(1).
Icyo kigo gifite ibyangombwa byose kugira ngo cyakire abana aribyo amacumbi y’abahungu n’abakobwa, icyumba cy’uruganiriro, icyumba cy’uburiro, ibyumba by’amashuri bine, igikoni, amacumbi y’abarezi, ubwiherero n’ubwogero buhagije, Ibiraro cy’inka aho dufite inka eshatu (3).


text:
Gikondo: Abari bishyingiye, ubu basezeranye mu buryo bwemewe y’amategeko
Mu gihe amabwiriza ya Leta yo mu kwa gatatu 2020, yavugaga ko abantu batemerewe gukora ubukwe haba mu Murenge, mu Kiliziya, mu Rusengero cyangwa mu Musigiti, hari abahise bishyingira. Aho, amabwiriza yongeye kwemerera abantu gukora ubukwe, bamwe mu bishingiye bahise basezerana mu buryo bwemewe n’amategeko.
Mu kiganiro umunyamakuru wa The Bridge Magazine yagiranye na Uzabakiriho Clément utuye mu murenge wa Gikondo, akarere ka Kicukiro yavuze ko yarafite ubukwe mu kwezi kwa gatanu 2020, ariko kubera ingamba Leta yari yashyizeho mu kwirinda ikwirakwiza rya COVID-19 ngo ntibwabaye, we n’umukunzi we bahitamo kwishyingira.
Nyuma yaho iyi gahunda yongeye gusubukurwa, Uzabakiriho n’umugore we bahise basezerana. Aragira ati “Leta yagize neza kuko abantu bari batangiye kwishyingira, kandi iyo abantu babanye bitemewe n’amategeko, imiryango no mu rusengero babafata nk’indaya, kandi iyo nyuma havutse ikibazo babona ababagira inama kuko baba bazi ko babana mu buryo buzwi”.
Mukasano Susan ni Umunyamabanga Nshingwabikorwa w’Umurenge wa Gikondo yavuze ko ubu abantu batangiye gusezerana ndetse ngo abari barabisubitse kubera kwirinda COVID-19, bose bamaze gusezerana imbere y’amategeko. Yagize ati “ ubu hari itandukaniro kuko tugenda dusezeranya couple imwe, imwe, mu gihe mbere twasezeranyaga couples nyinshi”.
Amabwiriza ya Leta avuga ko gusezerana imbere y’amategeko, abantu batagomba kurenga 15 ku mpande zombi, naho mu Kiliziya, mu Rusengero no mu Musigiti bagomba kuba batarenze 30. Kandi bakubahiriza intera ya metero 1 hagati y’umuntu n’undi, bambaye agapfukamunwa. Ni mugihe abajya kwiyakira bagomba kubanza kwipimisha COVID-19.


text:
Akamaro ko Kurya Ibihaza
Ibihaza ni ibiribwa byuzuye intungamubiri dukenera mu buzima, kandi biboneka henshi, kuko hari n’aho byiyeza mu gisambu. Bikaba bimwe mu bihingwa bishobora gutuma umwijima, impyiko, amagufa, amaso n’uruhu bikora neza.
Ibihaza biba mu moko menshi atandukanye, kandi nabyo biri mu bwoko bw’imboga.
Zimwe mu ntungamubiri usanga mu gihaza:
- Vitamini A, B, C, D, E
- Amazi angana na 95%
- Isukari ingana na 3.5%
- Imisemburo itera kwituma neza ingana na 2%
- Ibivumbikisho by’umubiri bingana na 15%
- Inyubakamubiri zingana na 0.8%
- Amavuta angana na 0.1%
- Imyunyu-ngugu itandukanye nka sodium, potasiyumu, manganeze silica ikenewe n’amagufa, imitsi n’ingingo ngo bikore neza.
- Lignans: ubushakashatsi bwakozwe ku gihaza bwagaragaje ko mu gihaza harimo izindi ntungamubiri zitwa lignans zifite ubushobozi bwo kugabanya ibyago byo kurwara indwara z’umutima, kanseri ya nyababyeyi, iy’udusabo tw’intanga ngore, ndetse na kanseri y’amabya.
Akamaro ko kurya ibihaza
- Byongera ubudahangarwa
Ni isoko nziza ya vitamin C, manyesiyumu ndetse n’ibindi bifasha gusukura umubiri (antoxidants). Ibi byose bifatanyiriza hamwe mu kurwanya ibishobora kwangiza umubiri ndetse no gusohora ibizwi nka free radicals; ubusanzwe izi free radicals ntizigomba kuba mu mubiri, mu gihe zirimo bishobora gutera indwara za kanseri, indwara z’umutima, ndetse no gusaza imburagihe.
Kurya ibihaza bifasha kongera ubudahangarwa, bityo umubiri ukikiza uburozi butandukanye.
- Bifasha mu kurwanya diyabete
Ibihaza bikize cyane kuri vitamin B zitandukanye, fibres z’ingenzi mu mubiri, ndetse n’ubwoko bw’ikinyamasukari kizwi nka pectin. Pectin yifashishwa mu kuringaniza isukari mu maraso, no gutuma umusemburo wa insulin n’isukari yo mu maraso (glucose) byose biba ku rugero rukwiye mu maraso.
Ku bantu barwaye diyabete, ibihaza ni ibyo kurya by’ingenzi cyane kuko bifasha isukari yo mu maraso guhora ku rugero rukwiriye.
- Biringaniza umuvuduko w’amaraso
Manyesiyumu na potasiyumu ziboneka mu bihaza zitabazwa mu kurwanya indwara z’umutima, no kurinda udutsi duto dutwara amaraso ku mutima. Potasiyumu yongera ubunini bw’udutsi duto dutwara amaraso ndetse n’imijyana, bityo amaraso agatembera gahoro, umutima ugatera neza.
Fibres zirimo na pectin, zifasha mu kwikiza amavuta mabi (cholesterol) iba yarafashe mu dutsi duto, bityo bikarinda indwara ya stroke ndetse no guhagarara k’umutima.
- Bifasha mu kurinda infections zitandukanye
Intungamubiri ziboneka mu bihaza zifasha mu kurwanya indwara zitandukanye. Inyinshi muri izi ntungamubiri, ziboneka cyane mu mbuto z’ibihaza, ni byiza kuzirya cg kuzihekenya, kuko zifite ubushobozi bwo kurwanya mikorobe, parasites ndetse n’imiyege.
- Byongera kubona neza
Ibihaza bikungahaye cyane kuri vitamin A ku bwinshi, habonekamo igera kuri 400% y’ikenerwa ku munsi. Kurya ibihaza biguha vitamin A nkenerwa yose, iyi vitamin ikaba ingenzi mu kurinda indwara z’amaso nk’ishaza, kugabanuka ubushobozi bwo kubona uko ugenda usaza, kureka kw’amazi mu maso (glaucoma) n’ibindi bibazo bitandukanye by’amaso.
- Bikomeza amagufa
Imyunyungugu itandukanye; zinc, calcium na manganeze ndetse naza vitamin zibonekamo zifasha mu gukomeza amagufa. Bityo bikakurinda kuvunguka kw’amagufa uko ugenda usaza.Mu bihugu byateye imbere bo bakaba bakoresha igihaza ku ruhu kugira ngo bitume uruhu rukora ndetse rukamererwa neza. Kubera acide ascorbic ndetse na acide caffeic biri mu gihaza, ngo iyo bagikoresheje batya birinda uruhu kugira iminkanyari, kubyimba amaso ndetse no gukira vuba aho uruhu rwangijwe n’izuba cyangwa indwara z’uruhu nka eczema.
kurya cyane ibihaza bituma umuntu ahora afite uruhu rutohagiye kandi rukagumana itoto.


text:
Umwana umaze imyaka 16 atazi se na nyina akanatwarirwa imitungo yatuye agahinda ke Umuvunyi Mukuru
Ingimbi y’imyaka 16 yitwa Niyongabo Norbert Sage yo mu murenge wa Kinyababa mu karere ka Burera yatuye agahinda ke Umuvunyi Mukuru k’imitungo ya nyina yagombaga kuzungura yatwawe n’umugabo washatse nyina , akaba kandi adafite icyangombwa kimwemerera uburenganzira akwiye kuko atanditse mu irangamimerere.
Uyu mwana w’imyaka yagejeje iki kibazo cye ku Muvunyi mukuru kuwa Gatatu tariki 25 Nzeri 2019, ubwo yasuraga Umurenge wa Kinyababa yakira ibibazo bifitanye isano na ruswa n’akarengane by’abatuye uyu murenge.
Uyu mwana yamusabye ko yamufasha kubona imitungo avuga ko yari iy’umubyeyi we (nyina) wapfuye afite imyaka 3, nyina ngo yayihawe n’ababyeyi be.
Agaragaza ikindi kibazo cy’uko atanditse mu irangamimerere kuko ntawamwandikishije , bityo akaba nta byangombwa afite birimo mituweli n’ibindi ku buryo ngo yabuze n’uburenganzira bwo kuzuza icyangombwa cy’abemerewe gukora ikizamini (bita gususha) byakunze bimugoye. Impamvu ngo ni uko bisaba nimero y’indangamuntu y’umubyeyi kandi ntawe afite. Ntagira kandi icyiciro cy’ubudehe kuko nyirarume umutunze yanze kukimwandikishamo, kuko ngo atari umwana we.
Umuvunyi mukuru yahagurukiye ikibazo mu ruhame
Imbere y’abaturage b’uyu murenge, Umuvunyi Mukuru yakurikiranye iki kibazo yitonze. Yabajije nyirarume w’umwana uko imitungo yatwawe n’uwo mugabo, mu kuganiro n’itangazamakuru aragisobanura.
Ati” Nyirarume yaduhamirije ko nyina w’uwo mwana bamuteye inda akiri umukobwa akaza gushakana uwo mwana ku mugabo witwa Barihuta Emmanuel , umugore aza gupfa, Barihuta aburana imitungo y’uwo mugore, yagombaga kuzungurwa n’uwo mwana…”
Umuvunyi yabajije nyirarume w’uyu mwana niba Barihuta yari yarasezeranye n’uwo mugore, avuga ko batigeze basezerana.
Umuvunyi akomeza avuga ko atabihamya niba barasezeranye cyangwa batarasezeranye. Yatanze inama ko gitifu w’umurenge agomba kubona umwanzuro w’abunzi cyangwa icyemezo cy’urukiko cy’urubanza nyirarume w’uyu mwana yaburanye n’uwo Barihuta.
Yungamo ati “Birashoboka ko urukiko rwavuze ko uwo Barihuta ari we ubaye se w’umwana, byaremejwe n’urukiko yaba afite uburenganzira ku mitungo y’uwo mugore ariko akaba agomba kuyireresha uwo mwana , ubwo yaba abaye se w’umwana.”
Ibikubiye mu mwanzuro w’urubanza hari ibyo bizasubiza.
Murekezi ariko anongeraho ko niba urukiko ntacyo rwavuze “cyaba ari ikibazo gikomeye kubona Barihuta yaraje gutwara imitungo y’uwo mugore we wari umaze kwitaba Imana , kandi atari se w’uwo mwana.”
Umwana yabonye se umwemera
Hari umugabo wemeye ko ari we se w’uwo mwana, yiyemereye ko yari yarateye inda nyina, ku buryo umwana yabwiye The Source Post ko uwo mugabo yavuze vuba aha ko byanditse no ku ikarita ya batisimu yabatirijweho.
Murekezi yasabye ubuyobozi bw’umurenge wa Kinyababa kuzareba icyemezo cy’urukiko rwafashe kuri urwo rubanza rw’imitungo nyirarume w’uwo mwana yaburanye na Barihuta, niba rwaremeje ko Barihuta yemewe nka se w’uwo mwana cyangwa ko atemewe.
Basanze ataremewe nka se w’umwana ngo babaza uwo mugabo wemera ko yateye inda nyina ko amwemera, ubundi amwandikishe mu irangamimerere nka se, umwana afashwe gukurikirana imitungo yari iya nyina Barihuta yatwaye.
Ikindi yongeraho ni uko n’iyo urukiko rwaba rwaremeje ko Barihuta atwara iyo mitungo ngo urubanza ruzongera kuburanwa mu gihe uwo mwana atanditse kuri Barihuta.
Ibibazo by’abaturage byibanze ku mitungo bamwe bavuga ko leta yafashe ubutaka bwabo ikabaguranira aho batemerewe kuyibaruzaho, abo nabo bakaba bafashijwe.
Ntakirutimana Deus


text:
Birababaje kubona umuntu aryamye mu muhanda benshi bakamucaho ntawe umubajije ikibazo afite! Birababaje kubona umubyeyi agwa mu muhanda ntihagire umuhagurutsa cyangwa se umubyeyi utwite akajya mu modoka itwara abagenzi ntihagire umuhagurukira.
Muri iyi minsi usanga abantu bahemukirana cyane. Ubanza koko ibya Bibiliya bitangiye gusohora ko mu minsi y’imperuka ‘Abantu bazaba bikunda cyane’.
Tureke n’abatinya gufasha. Muri iyi minsi hari ubwo uguriza umuntu ababaye, yamara kwijajara ntakwishyure. Ni gake cyane kuri ubona abantu bashishikawe no gusura abandi cyangwa se umuntu wifuza gusurwa.
Ni gake cyane ubona umuntu wibwiriza kugira icyo agufasha utamwinginze, nabwo yabyemera akabikora yinuba. Ni gake cyane usanga abantu barwaza abandi cyangwa bagemurira abandi.
Ntiwabona umuntu ucumbikira undi yaba amuzi cyangwa se atamuzi. Ni gake cyane usanga umuntu agaburira uwaje kumusaba. Muri make benshi bavuga ko ubumuntu mu Banyarwanda bwashize, cyangwa wenda twoye gukabya “bwaragabanyutse cyane”.
Umuco Nyarwanda ugizwe n’indangagaciro zitandukanye kandi kenshi usanga zifite akamaro gakomeye. Iya mbere muri izo ni ubumuntu.
Ubumuntu mu ndimi z’amahanga nk’icyongereza ni ‘Humanity’ mu gifaransa bikaba ‘humanité’. Mu kinyarwanda gisobanuye ni ukugira ‘umutima mwiza’, ndetse byaba bishyitse ku rwego rwo hejuru bikitwa ‘ubupfura’.
Ubumuntu ni ishingiro ry’uburere n’umuco Nyarwanda. Kuva na kera buri mwana w’Umunyarwanda yarerwaga bamutoza mbere ya byose kugira umutima mwiza n’ubupfura aribyo byikubiye mu bumuntu bwa Kinyarwanda.
Bamuciraga imigani myinshi miremire n’imigufi iyigaragiye igaragaza itandukaniro ry’umuntu nyamuntu n’inyamaswa.
Bakagaruka ku kintu cy’ubupfura bavuga ko imfura izira guhemuka. Bati ‘Aho imfura zasezeraniye niho zihurira, ihatanze iyindi irahaborera (irahanyagirirwa), imfura muragendana ntigusige, murasangira ntigucure, muraganira ntikuvemo, waterwa ikagutabara, wapfa ikakurerera".
Umuntu warangwaga n’ubumuntu bavugaga ko yarangwaga n’amahoro, urukundo, ibyishimo, guca bugufi, ubutabera no gukiranuka, kugwa neza, kugira neza aribwo buntu, kwihangana nibindi.
Uwo ni wo muco Nyarwanda, ariko muri iyi minsi bisa nkibyashize mu bantu, kubera iki?
Abantu bababaye nyamwigendaho
Ibihe ku isi bigenda bihinduka ndetse n’abantu bagenda bahinduka. Muri iyi minsi usanga benshi bahugiye mu byabo nta witaye ku wundi kuko buri wese agenda ahura n’ibibazo ku giti cye.
Uko Isi itera imbere usanga buri wese ahugiye mu bibazo bye dore ko banahura na byinshi, ariko ibi ntibikwiriye kuguma uko kuko abantu bahora bakenerana. Iyo ukeneye undi ntiwita ku bibazo afite cyangwa se adafite.
Uburere umwana ahabwa
Byose bihera mu muryango, uburere umwana ahabwa ni ishingiro ya byose. Iyo umwana akuze atozwa kugenda mu nzira imwe niyo azasaza agenderamo. Abazi Bibiliya ibi si bishya.
Nkuko mu Kinyarwanda babivuga “Igiti kigororwa kikiri gito” umwana natozwa kugira neza, kugira urukundo, guca bugufi ndetse no kuba imfura niko azakura ameze.”
Muri iki gihe ubona ibyo byose ababyeyi batabitoza abana, icyo bashyira imbere ni amanota yo mu ishuri ndetse no gukura ku mubiri ariko izi ndangagaciro zo zisa n’iziri gukendera.
Usibye no kutigishwa indangagaciro, usanga umwana w’iki gihe adahanwa, ntabwirwa kandi ntiyumvira utari umubyeyi we kuko aribyo basigaye batozwa.
Guhemukirwa bikabije
Iyo tuvuze ngo nta muntu ukiguriza, ngo nta muntu ugitanga lift (yo mu modoka), nta muntu ugifasha umusabye, ni ibintu bigenda bicika kuko hari benshi babikora bagahemukirwa.
Hari inkuru nyinshi tugenda twumva aho umuntu agirira neza undi akamuhemukira. Abantu benshi muri iki gihe basigaye bagenda birinda kuko babitswemo ubwoba n’abagizi ba nabi.
Hari abatanga lift bikarangira bahuye n’ibyago, ugasanga uyihaye umuntu akwibye ibyo wari ufite mu modoka cyangwa se uyihaye umukobwa akanga gusohoka utamuhaye amafaranga.
Uwo ejo ntiwamubwira ko kugira neza buri gihe ari byiza ngo akumvire nubwo atari igisobanuro cyo kubaho uhemuka.
Nk’Abanyarwanda dukwiye kurangwa n’ubumuntu kubera ko utabufite ntaho aba atandukaniye n’inyamaswa, kandi si ibyo tubwirwa ububi bwo kubura ubumuntu ingaruka zabwo twarazibonye.
Byari bikwiriye ko dusubiza amaso inyuma, tugasubira ku isoko, kuri za ndangangaciro twahoranye , tukazitoza twe ubwacu n’abadukomokaho.


text:
Amateka y’iyi komisiyo
Nyuma yo gushyiraho CEP,habayeho gukenera iyi komisiyo y’isakaza makuru yitwaga “commission d’affichage yatangijwe kugirango ijye imenyesha abanyamuryango bose ibiri gukorerwa mugihe runaka, nkamateraniro, amahaugurwa, ibiterane by’ivuga butumwa, na kampanye z’ivugabutumwa n’izindi gahunda z’umwihariko. Guhera 2001kugeza 20004 uyu murimo wakorwga n’abakorana bushake batagira komisiyo babarizwagamo, guhera 2005 kugeza 2008: groupe ntoya y’abanyamuryango ba CEP kaminuza y’urwanda ishami rya Huye yahoze ari CEP kaminuza nkuru y’Urwanda nabo bakoraga batagira ahantu h’umwihariko babarizwa.
Intego n’imigambi by’iyi komisiyo
Intego z’iyi komisiyo zibandakuri ibi bintu byigenzi
- Guhuza umubano hagati ya cep kaminuza y’urwanda ishami ry’a huye icyahoze ari CEP kaminuza nkuru Urwanda.
- Korohereza abanyamuryango bayo kugera ku nshingano zabo biboroheye
- Gufasha abanyamuryango bayo kongera ubumenyi bwabo mugusakaza amakuru
- Guteza imbere ubusabane mu banyamuryango bayo
- Gutangariza abanyamuryango ba CEP kaminuza y’Urwanda ishami ryahuye yahoze ari CEP kaminuza nkuru y’Urwanda gahunda zapanzwen’ibindi bikorwa byateganyijwe.
- Kubwiriza abantu binyuze muburyo bwose bw’isakaza makuru(ibyapa,imbuga nkoranya mbaga ,amabaruwa n’ibindi…)
- Gushishikariza abatarabyarwa ubwakabir/abatarakizwa n’abandi banyeshur ba kaminuza kuza mu materaniro ya gikristu
Kubw’uwo muhamagaro wabanyamuryango b’iyi komisiyo, ibikorwabyinshi byarakozwe kuva 2001 kugeza aya magingo kandi biracyakomeza. Ni ibyibyishimo byacu kubabona mutugana muri uyu murimo w’Imana
770 total views, 2 views today


text:
Kwiyahuza ibiyobyabwenge, gusharira mu mitima, kuba abarakare, kwishora mu ngeso z’ubusambanyi, uburaya, ubujura, ubwicanyi, kwiyahura, kwigomeka, kutagirwa inama, kurya ibyo umuntu atakoreye, ubunebwe, izo ni zimwe mu ngeso mbi turi kubona zeze mu bana bacu, mbese gutandukana n’inzira yose nziza itegura umuntu kuba umugabo nyamugabo n’umugore nyamugore birimo gufata indi ntera. Ibi bituma umuntu yibaza ejo hazaza h’imiryango ari nayo igize igihugu akahabura.
Ntabwo dukwiye kubaza abana ibyo tutabahaye
Bibabaza ababyeyi cyane iyo babona izina ryiza bagerageje kubaka ntawuzarisigarana mubo babyaye. Mu Kinyarwanda baca umugani ngo: “Umwana apfa mu iterura”. Ibi biratwereka ko abanyarwanda bari babizi kuva na kera ko uburere bw’umwana butangira kare, ku buryo umwana uterurwa umwe tuba twibwira ko ataragira ubwenge buhagije ari hariya hatangirira uburere bwe!
Hari impamvu nyinshi ziri gutuma ingeso mbi ziyongera mu rubyiruko rw’uyu munsi. Inyinshi muri zo zishingiye ku babyeyi batakigira umwanya wo kwita ku rubyaro rwabo.
Ubuzima bwarahenze
Ubuzima burahenze ku buryo bisigaye bisaba ko akenshi ababyeyi bombi bahaguruka bakajya gukora bigatuma umwana abura umwitaho uko bikwiye. Kera abagabo bajyaga mu mirimo, abagore bagasigarana n’abana mu rugo bakababera ba mwarimu ba mbere mu rugo.
Abagore basigaraga bumvisha abana ya mirongo migari y’uburere ngenderwaho yashyizweho na “PAPA”. Ibi byatumaga abana bakurana uburere n’urukundo bikabaremamo ubumuntu no kuzaba nabo ababyeyi bazi agaciro ka ‘papa’ n’aka ‘mama’, ndetse n’agaciro k’urugo n’umuryango muri rusange.
Umuti
Ni byiza ko mujyana abana banyu mu marerero yabigenewe (daycare and babysitting centers). Umwana uri munsi y’imyaka itatu, utaratangira icyiciro cy’amashuri y’inshuke (Nursery section) akwiriye nawe kwitabwaho akajya asigara mu irerero rifite abantu babyigiye kandi babikunze.
Abana bakwiriye kureka kwirirwana mu ngo n’abantu batazwi neza aho badashobora kwivugira ngo bitabarize ibibazo bahura nabyo. Ibi bizatuma ababyeyi bajya mu mirimo yabo batuje bibafashe kugira umusaruro ufatika kandi n’abana bazakurira mu bwisanzure, barinzwe kandi bitaweho bibafashe mu mikurire, mu myigire no mu ndangagaciro.
Burya gufata umwana akirirwana n’umuntu muhuye akuze utazi iwabo, utazi uko yakuze, utazi icyatumye akugeraho ni ikibazo. Uwo si we wakwifuza ko yandika amagambo ya mbere ku bwonko bw’umwana wawe! Kereka icyakora mwe mufite abantu mwizeye ku kigero cyo hejuru. Abadafite ubushobozi nabo ni byiza ko mwigomwa amasaha y’umunsi mugataha kare mu kajya kwita ku bo mwabyaye. Aha birasaba ko mwumvikana umubyeyi umwe bikaba ngombwa ko akora cyane akaziba icyuho cy’uwatashye kare.
Kwikunda gukabije kw’abantu b’iki gihe
Abantu barashaka kwiyitaho ubwabo bagasa nk’abatagifite urukundo rw’ababo! Ibirangaza nabyo rero byabaye byinshi ku buryo ababyeyi nabo batakiba mu ngo zabo ndetse n’iyo baba bahari ariko mu mutwe ugasanga badahari.
Ababyeyi bamwe bahora mu birori bidashira ( ubukwe, bridal shower, ibyo mu nsengero, kwizihiza iminsi mikuru y’amavuko, imipira, utubari n’ibindi.) Iyo batagiye muri ibyo baba bari ku mbuga nkoranyambaga umunsi wose ku buryo abana usanga agahinda karabishe.
Ikindi ni uko burya kurera birimo imvune nyinshi zirimo kurara ijoro n’izindi ku buryo umuntu udafite kwihangana rwose aterera iyo akajugunyira umwana umukozi kandi nta kidasanzwe we ari gukora.
Umuti: Aha nta byinshi mvuga kuko umuti uragaragara! Ababyeyi bagomba kwigomwa gahunda zimwe na zimwe bakita ku bana babo! Aha ndetse sinatinya no kuvuga ko hari abagomba no kwibaza niba bazashobora kurera koko! Kuko icyo kibazo nicyo kizatuma bamenya niba bagomba guhita babyara cyangwa bazategereza kugeza igihe bumva biteguye - kuko kurera si ibintu byoroshye muri iyi minsi.
Kumva nabi politike y’uburinganire
Politike y’uburinganire hari aho yagiye yakirwa mu buryo butari bwo! Abagore bamwe babifashe nk’irushanwa hagati y’umugabo n’umugore, abagabo nabo babifata nko “kubateza abagore”. Kandi mu by’ukuri siko bimeze! Uburinganire n’iterambere ry’umugore, ni uburyo bwo kumva ko umugabo n’umugore bahabwa amahirwe angana. Nta wusumba undi hakurikijwe igitsina ahubwo baruzuzanya.
Ntabwo uburinganire ari uguhangana.
Hari imirimo umugore atakora igihe cyose, nyamara umugabo yakora, hari n’iyo umugore yakora umugabo atakora. Umugore ntiyasakara inzu cyangwa ngo yurire inkingi gukora amashanyarazi n’inda y’imvutsi. Umugabo nawe ntiyakonsa cyangwa ngo atwite. Hari impamvu Imana itahaye umugabo ibere rimwe ngo umwana yonke ngo irindi naryo irihe umugore bajye basimburana bibe aribyo byitwa uburinganire.
Kuba umugore yahabwa amahirwe angana na ay’umugabo ntibizatume abantu batandukira ngo birengagize inshingano z’ibanze mu rugo. Aya makimbirane rero niyo yabyaye “ntibindeba” aho umwe anyura aha undi akanyura hariya bakaza guhurira mu rugo bose ntawita ku bana.
Umuti: Uburinganire si uburyo bwaje bwo gukandamiza abagabo, nta n’ubwo ari uburyo bwo gutuma umugore yibagirwa inshingano ze. Ni uburyo bwo kwibukiranya ko buri wese afite uburenganzira kandi ahabwa n’amategeko bityo ntawugomba gukandamizwa! Mwicare muganire, mugabane inshingano! Kandi burya ibi birikora igihe mukundanye.
Ababyeyi benshi bisuzumye neza basanga abana ataribo bari kunanira ababyeyi ahubwo ari babyeyi bari kunanira abana. Nitwitwa kubo turi kubyara tuzaba turi no kwita ku gihugu.
Urubyaro ni Imana irutanga, izanabaza buri muntu wabyaye uruhare yagize mu kurera abana be, haba mu kubagaburira no kubigisha no kubereka inzira y’ubuzima bufite indangagaciro z’umuntu nyamuntu. Ababyeyi nibo ba mwarimu ba mbere bo kwereka abana imyitwarire yiyubaha,yubaha abantu, yubaha igihugu, ndetse yubaha Imana.(Gutegeka kwa kabiri 11:18-21)
Rosine Ingabire
Umuyobozi w’ishuri ry’inshuke “LA SAETA Day Care and Babysitting”
Source: Igihe.com
[email protected]


text:
10/07/2018, Ubwanditsi
Ikinyamakuru «Umunyamakuru.com» cyashinzwe n’abanyamakuru b’umwuga. Mu kugishinga, icyari kigamijwe byari uguha ijambo uwo ari we wese wifuza kwisanzura mu bitekerezo bye. Iki kinyamakuru ntigikorera, ntikinabogamiye ku ishyaka iryo ari ryo ryose rya politiki, nta n’ubwo giheza uwo ari we wese, mu myumvire ye, uko yaba imeze kose. Ibi bivuze ko nta burenganzira dufite bwo kuvangura cyangwa kunyonga inyandiko y’umusomyi, cyane cyane iyo (idatukana kandi ikaba) itanyuranyije n’amategeko agenga umwuga w’itangazamakuru.
Ni muri urwo rwego twiyemeje guhitisha inyandiko y’umukunzi akaba n’umusomyi Aloys Rukebesha, inyandiko yatwoherereje nyuma gato yo gusoma iyanditswe na Amiel Nkuliza, ku itariki ya 17/06/2018, ushobora kongera kwisomera (ukanze ukayifungura aha mu ibara ry’ubururu) yari ifite umutwe ugira uti : «Ibihe turimo: Ni ba nde bibeshye kuri FPR-Inkotanyi kugeza n’aho ibafatana igihugu ?»
Nk’uko amategeko atugenga, adutegeka guhitisha ibyo twita mu rurimi rw’igifransa ”«droit de réponse»”, bishatse kuvuga ”uburenganzira busesuye bwo gusubiza mu bwisanzura ku nyandiko z’umwanditsi runaka unyomoza cyangwa utanga ibisonbanura byawe by’uko wumva ibintu ku nkuru iyi n’iyi), inyandiko ya Aloys Rukebesha, musoma mu mirongo ikurikira, tuyihitishije uko yakabaye, kuko nta burenganzira dufite bwo kuyinyonga mo, byaba akabago cyangwa akitso.
Umusomyi w’ikinymakuru ”UMUNYAMAKURU” ati: «Muri iyi nyandiko hari byinshi byagororwa. Ariko ndavuga dukeya.
- Demokarasi ku gihe cya Kayibanda yari ingufu ya Nyamwinshi(Gahutu), kuko n’iyo batabiba amajwi cyagwa ngo batoteze amashyaka yabo UNAR na RADER zatsimbuwe ku ngufu hagati ya 60 na 63, Abatutsi n’ubundi bari kugira imyanya mikeya.
- Ku bwa Kayibanda amaselire yari atarabaho. Urwo rwego ni urwa MRND (1975-1991).
- Ku gihe cya Habyarimana, nta na rimwe ba burugumesitiri batowe. Bashyirwagaho na Perezida wa Repubulika afatanyije na minisitiri w’ubutegetsi bw’igihugu. Aho MRND nta ruhare yari ifite nubwo ba burugumesitiri bahindukiraga bakaba abayobozi ba MRND mu makomini. Cyakora perezida wa Repubulika yari n’uwa MRND!
MRND yagiraga uruhare mu itora rya perezida wa Repubulika n’abadepite, ndetse n’abajyanama ba komini kuko ari bo bayoboraga MRND muri segiteri.
Abatutsi bize, binubiraga kutagira umwanya aho perezida wenyine yari afite ububasha bwo kwishyiriraho abayobozi. Baravugaga ngo ari itora ryo ntibari gukoramo, ngo none yabanishaga bose, kuki atagiraga na 15% mu iringaniza! Aha naho harimo kwibeshya bya Nyamwinshi!
Abatutsi bagiraga imyanya y’abaminisitiri nka babiri mu abageraga kuri 15-17. Nta perefe, nta burugumesitiri. Nubwo hariho ba diregiteri jenerali na ba diregiteri bandi…bo wasangaga umwanya uboneye wari uwegereye abaturage.
Repubulika ya kabiri yisheshe muri Mata 1991 hategurwa iby’amashyaka menshi. Itegeko-nshinga ryo ku wa 10/06/1991 navuga ko ryakuyeho Repubulika ya kabiri, hagatangira iya gatatu ishingiye ku mashyaka menshi. Hagombaga gukurikiraho inzibacyuho yaguye, ariko yo yapfubijwe n’iyubura ry’imirwano yabanje guhitana umukuru w’igihugu ngo haboneke impamvu.
Ibyabaye kuva taliki 04/08/93 kugeza ubwo taliki 17/07/94 Kagame avuze ko INTAMBARA irangiye(ntiyavuze ko Génocide irangiye!!!) byose murabizi. Uretse ko hari amabanga agihishwe na beneyo, barimo ba Mpatsibihugu ».


text:
Isomo rya 1: Abanyaroma 9, 1-5
Bavandimwe, 1ndavuga ukuri muri Kristu rwose simbeshya: icyemezo ndagitangana umutimanama wanjye muri Roho Mutagatifu. Mfite agahinda kenshi n’intimba inshengura umutima ubutitsa. Koko rero nakwiyifuriza kuba ikivume jyewe ubwanjye ngatandukana na Kristu, nigurana abavandimwe banjye dusangiye ubwoko ku bw’umubiri, ari bo Abayisraheli. Ni bo batowe, bahabwa ikuzo n’amasezerano, amategeko, imihango n’ubuhanuzi. Abasekuruza babo ni bo Kristu akomokaho ku bw’umubiri, We usumba byose, Imana isingizwa iteka ryose. Amen.
Zaburi ya 147 (147b), 12-13, 14-15, 19-20
R/ Yeruzalemu, amamaza Uhoraho.
Yeruzalemu, amamaza Uhoraho,
Siyoni, singiza Imana yawe !
Kuko yakajije ibihindizo by’amarembo yawe,
agaha umugisha abana bawe bagutuyemo.
Yasakaje amahoro mu bwatsi bwawe,
aguhaza inkongote y’ingano zeze neza.
Yoherereza amategeko ye ku isi,
ijambo rye rikihuta bitangaje.
Amenyesha bene Yakobo ijambo rye,
agatangariza Israheli amategeko ye.
Nta yandi mahanga yigeze agenzereza atyo,
Ngo ayamenyeshe amateka ye.
Ivanjili ya Mutagatifu Luka 14, 1-6
Muri icyo gihe, ku munsi w’isabato Yezu yinjira mu nzu y’umwe mu Bafarizayi b’abanyacyubahiro kuhafungurira, naho bo bakamugenzura. Imbere ye rero hakaba umuntu urwaye urushwima. Yezu araterura, abwira abigishamategeko n’Abafarizayi ati « Ese biremewe gukiza umuntu ku isabato, cyangwa se birabujijwe?» Ariko bo baricecekera. Nuko Yezu aramwegera, aramukiza maze aramusezerera. Arangije arababwira ati « Ni nde muri mwe utavana ako kanya umwana we waguye mu iriba, cyangwa ikimasa cye, kabone n’iyo haba ku munsi w’isabato?» Nuko babura icyo basubiza.


text:
Ubuvanganzo, ibitekerezo byo gusiga hamwe nubuhanga bwo gusiga ni umurimo wibanze mubushakashatsi bwa winch.Ubushakashatsi bwibintu bya elastique fluid dinamike yigitekerezo, kumenyekanisha amavuta yo kwisiga hamwe no kongeramo neza inyongeramusaruro zikabije mumavuta ntibishobora kongera ubushobozi bwo kubyara gusa, ahubwo binatezimbere imikorere,
Amavuta
1. Kugabanya ibikoresho byamavuta bisizwe namavuta yimyenda yimbeho cyangwa amavuta ya silinderi yuzuye, kandi hejuru yamavuta bigomba kwemeza ko inyo yinjijwe mumavuta.Kugabanya gukoreshwa rimwe mu mwaka kugirango uhindure amavuta.
2. Gutwara uruziga nyamukuru hamwe no gutwarwa nigisohoka cyumusozo wa kugabanya bigomba gusimburwa cyangwa kongerwaho buri gihe hamwe na peteroli ya calcium ya 4, kandi amavuta agomba guhinduka rimwe mumyaka ibiri.
3. Amavuta yo gusiga agomba kongerwaho ibikoresho bifunguye mbere yo gutangira buri gihe.
4, igice gisigaye cyo gusiga kigomba gusigwa mbere ya buri ntangiriro, cyane cyane impeta yo gusunika hagati ya gare ebyiri kumusozo wa reducer hamwe nintoki ya shaft yibikoresho bikora bigomba kuzuzwa amavuta yo gusiga.
akamaro
Kuri winch, gukosora kandi kugihe ni ngombwa cyane, kuberako ugereranije kunyerera hejuru yumuvuduko, niba muburyo bwo guterana kwumye, igihe gito cyane kizangirika.Gusiga neza birashobora gukurura ingaruka no kunyeganyega byohereza ibikoresho, kugabanya urusaku rwibikoresho;Irinde kwinyoza hejuru yinyo no gukuramo;Kugabanya kwambara amenyo;Bifitanye isano no kunoza amenyo yubushobozi hamwe nurundi ruhare rwingenzi.Kandi mubakoresha winch, benshi ntibumva uruhare rukomeye rwo gusiga, bananiwe kwitondera bihagije gusiga amavuta ya winch, amavuta ya winch amavuta, ntibujuje ibisabwa kugirango ukoreshwe.Mu rwego rwo gukemura ikibazo cya winch, hari impanuka nyinshi ziterwa no gusiga nabi.
Igihe cyo kohereza: Apr-27-2022


text:
Ese byarakugoye gutandukanya ubuzima bwo ku kazi n’ubuzima bwo mu rugo kuva icyorezo cyatangira? Dore inama zafasha abacuruzi bato gushyiraho imbibi z’ubuzima.
Kuva icyorezo cyatangira, ibigo by’ubucuruzi bito byahanganye n’ibibazo bitarangira byo guhagarika ibikorwa byabyo bitewe n’ingamba za guma mu rugo kimwe n’izindi ngamba zigamije gukumira ikwirakwira ry’icyorezo. Kuri byinshi mu bigo by’ubucuruzi, ibikorwa byabyo byagiye mu ikoranabuhanga, ibyo bigatuma bigomba kuba biri buri gihe ku murongo w’itumanaho amasaha 24 kuri 24 mu cyumweru cyose. Izi mpinduka zatumye bikomerera benshi mu bafite ibikorwa by’ubucuruzi gushyiraho imbibi hagati y’ubuzima bwo ku kazi n’ubuzima bwabo bwite; ibyo bikaba byagombye kuba urufunguzo rutuma ikigo cy’ubucuruzi gikora neza bikanazana umwuka wo kumva umuntu amerewe neza.
Dore zimwe mu nama zagufasha gushyiraho imbibi z’ubuzima bwiza, ibyo bikagufasha guhorana ingoga, gukorana umurava, no gutanga umusaruro.
- Niba ukora mu iduka cyangwa ahandi hantu, fata umwanya wo gutekereza uri mu nzira werekeza cyangwa uva mu bucuruzi bwawe. Benshi mu bacuruzi batangiye kugenda n’amaguru berekeza cyangwa bava mu rugo kugira ngo birinde ibibazo bijyanye no gutwara abantu n’urucucike rw’abantu. Koresha iki gihe neza wibaza ku byagenze neza uwo munsi, utekereza ku ngorane wahuye nazo n’uburyo wazikuyemo kandi unategura ibintu ugomba gutegereza imbere. Ibi bitekerezo by’akanya gato bishobora kugufasha kugumya kugenzura ibikorwa by’ubucuruzi bwawe, ukagumya kugira ibyiringiro bizima, ari nako bikubuza gutekereza cyane ku bibazo bijyanye n’akazi igihe uri mu rugo.
- Niba ukorera mu rugo, shyiraho amasaha y’akazi ko mu biro- teganya ibiruhuko byo gufatiramo amafunguro n’akaruhuko gato uri kure ya mudasobwa yawe cyangwa telefoni yawe. Inanure cyangwa utembere akanya gato nyuma ya buri saha cyangwa y’amasaha 2. Izi ntera zishobora gutuma utarangara bya hato na hato, ukanagabanya n’igihe gipfa ubusa. Imyitozo no gufata amafunguro ahoraho na byo ni ingenzi kugira ngo ubashe kugira ibitekerezo bitanga umusaruro.
- Gukorera mu rugo byahindutse ibintu abantu benshi badashobora kwirinda, kandi noneho ibyo bigatuma abantu bumva ko akazi gasimbura ubuzima bwo mu rugo. Mu rwego rwo kwirinda ibingibi, shyiraho ahantu hihariye ho gukorera. Gushyira akameza gato cyangwa ameza manini ahantu hihariye hagenewe gukorerwa gusa bishobora gutuma umuntu yumva yitaruye, ibyo kandi bikanamufasha kugaruka mu buzima bwe bwite igihe amaze gukora akazi k’umunsi. Ibyo binaha umuryango ikimenyetso cy’uko umuntu ari mu kazi bikanagabanya ibintu byose bishobora kumubuza gukora.
Nubwo ari nta n’imwe muri izi nama zakemura imbogamizi zo kugera ku gipimo gikwiye hagati y’akazi n’ubuzima ubwayo, kuzitabira ni umwanya mwiza wo gutangira. Tumenyeshe uko zikora ku bikwerekeyeho wifashishije iyi imeyili: musakacheche@consumercentrix.ch
Has it been tough to separate work and home life since the start of the pandemic? Here are tips for small business owners to create healthy boundaries.
Since the pandemic started, small businesses have dealt with ongoing disruptions in business activities caused by lockdowns and other preventative measures. For many, operations have gone virtual, which can lead to being online 24/7. These changes have made it hard for many business owners to set boundaries between work and personal life, which is key to a successful business and a sense of well-being.
Here are a few tips to help you set healthy boundaries, which can help keep you energized, motivated, and productive.
- If you are working from a shop or other location, take time to reflect on your way to and from your business. Many business owners have begun walking to and from home to avoid transportation issues and crowding. Use this time well by asking yourself what went well for the day, thinking about any challenges you faced and how you responded to them and planning something to look forward to. This quick reflection can help you stay on top of your business activities, maintain a positive mindset, and avoid worrying about work when you are home.
- If you are working from home, set office hours—schedule breaks for meals and a quick break from your computer or phone. Stretch or take a short walk once every hour or two. These steps can make you less vulnerable to distractions, eliminating wasted time. Exercise and regular meals are also important to a productive mindset.
- Home offices have become inevitable for many, and unfortunately, can lead to feeling like work is taking over your home. To avoid this, create a designated space in your home to work. A small table or desk in a specific spot used just for work can create this sense of physical distance, making it easier to return to your personal life when the work day is done. It will also send a signal to your family that you are working and minimize the likelihood that you are disrupted.
While none of these tips will solve the challenges of achieving a good work-life balance on their own, they are a strong place to start. Let us know how they work for you via this email musakacheche@consumercentrix.ch.


text:
Umuyobozi mushya wa Kiliziya Gatolika muri Arkidiyosezi ya Kigali Musenyeri Kambanda Antoine mu birori byo ku mwimika kuri uyu wa 27/1/2019 kuri Stade Amahoro yavuze ko afite gahunda yo kubaka Katedarali nshya ijyanye n’iterambere ry’umujyi wa Kigali.
Yashimye uburyo Kigali yateye imbere haba mu isuku ndetse no mu myubakire, aboneraho kuvuga ko nka kiliziya bagiye kubaka Katedarali nshya i Kigali kandi ijyanye n’igihe.
Yagize ati “Umujyi wa Kigali umaze gutera imbere ku buryo bushimishije. inyubako nziza n’isuku bihari, None rero bakirisitu nagira ngo tuzubake ingoro y’Imana, Katedarali ijyanye n’uyu mujyi kandi ihesha Imana ikuzo.”
Perezida wa Repubulika y’u Rwanda Paul Kagame wari umushyitsi mukuru muri uyu muhango yabanje kwifuriza imirimo myiza Arkiyepiskopi mushya w’Arkidiyoseze ya Kigali Musenyeri Antoine Kambanda, anamwizeza ubufatanye kugira ngo azabashe kuzuza inshingano ahawe.
Perezida Kagame yanashimangiye ibyavuzwe na Arkiyepiskopi mushya w’Arkidiyoseze ya Kigali yemera ubufatanye mu kubaka Katedarali nshya, ko bazafatanya muri icyo gikorwa kandi bigakorwa vuba.
Ati “ Mubyo yavuze azakora harimo no kubaka Katedarari nagirango mbabwire ko tuzafatanya kuyubaka, kandi icyo gihe nibikunda, twanayubaka ahandi hashya. Ubwo ariko bizava mu bushake bwa kiliziya cyangwa mu bwumvikane tuzaba twagize kugira ngo dutere inkunga muri icyo cyifuzo kandi bidatinze.”
Yanashimiye kandi Musenyeri Thadée Ntihinyurwa, Arkiyepiskopi wa Kigali, ugiye mu kiruhuko uburyo yayoboye iyi kiliziya mu Rwanda, mu myaka irenga 20 ishize, mu gihe cy’ingenzi mu mateka y’iterambere ry’igihugu.
Yagize ati “Turashima uruhare Kiliziya Gatolika ikomeje kugira mu iterambere.”
Perezida Kagame yavuze ku nshingano kiliziya isangiye na Leta yo guhindura ubuzima bw’Abanyarwanda.
Ati “ntabwo tuzagera ku Mana abantu batameze neza. Nonese kuki tutayisanga tumaze kubaho ubuzima bwacu mu buryo bufite intego? Bufite ireme dufasha bagenzi bacu hano ku isi? Ibyo kandi biri mu bushobozi bwacu. Ubushobozi kandi bushingiye ku bufatanye, bityo Imana ikomeze ihe imbaraga, ihe umugisha u Rwanda n’Abanyarwanda.


text:
Imvura nke iratangirana n’impera z’uku kwezi kandi hazashyuha cyane
Ikigo gishinzwe Ubumenyi bw’Ikirere (Meteo Rwanda) cyatangaje iteganyagihe ry’imvura y’Umuhindo (Nzeri-Ukuboza 2022), ryerekana ko ikirere kizashyuha cyane kandi kigatanga imvura nke, izatangira kugwa tariki 30 Kanama 2022 hamwe na hamwe.
Meteo Rwanda ivuga ko inyanja nini za Pasifika n’u Buhinde zifite ubushyuhe buke bugera kuri 79%, kubera iyo mpamvu ngo ibicu by’imvura isanzwe igwa muri aka gace ka Afurika y’Iburasirazuba bizaba bifite ubuhehere buke(imvura nke).
Umuyobozi ushinzwe Iteganyagihe muri Meteo Rwanda, Anthony Twahirwa yagaragaje uburyo iki gihembwe cya nyuma cya 2022 kuva muri Nzeri kugera mu Kuboza ndetse na nyuma yaho muri 2023 niba hatagize igihinduka tuzaguma dufite ubushyuhe bwo mu nyanja bugenda bukonja.
Imvura y’Umuhindo wa 2022 biteganyijwe ko izatangira kugwa tariki 30 Kanama mu burengerazuba bw’uturere twa Burera, Gakenke, Ngororero, Karongi, Nyamasheke na Rusizi, ndetse no mu bice byose by’uturere twa Musanze, Nyabihu, Rubavu na Rutsiro.
Mu bice bisigaye by’uturere twa Burera, Gakenke, Ngororero, Karongi, Nyamasheke na Rusizi, hose mu turere twa Nyagatare, Gicumbi, Rulindo, Nyamagabe n’ibice byinshi by’uburengerazuba bwa Nyaruguru, Huye, Nyanza, Ruhango, Kamonyi, Gasabo, Nyarugenge na Gatsibo, imvura izatangira ku matariki 09-19 Nzeri 2022.
Mu bice bisigaye by’uturere twa Gatsibo, Gicumbi, Gasabo, Nyarugenge, Kamonyi, Ruhango, Nyanza, Huye na Nyaruguru, hose mu turere twa Kayonza, Rwamagana, Bugesera, Ngoma, Kirehe na Gisagara, biteganyijwe ko imvura izatangira kugwa ku matariki 19-29 Nzeri 2022.
Meteo Rwanda ivuga ko iyi mvura y’Umuhindo iteganyijwe gucika hagati ya tariki 15 na 25 Ukuboza 2022, n’ubwo hazajya habaho iteganyagihe ry’iminsi mike mike rizajya ryerekana impinduka zishobora kudahuza n’ibyatangajwe.
Twahirwa akomeza asobanura ko muri icyo gihe cy’Umuhindo mu nyanja ngari hazaba hakonje, ariko ahumutse ku migabane ho ngo hazaba hashyushye cyane.
Twahirwa ati "Uyu mwaka uraza mu myaka 10 ya mbere igaragaza ko ifite ubushyuhe bwo hejuru ariko amazi yo mu nyanja cyangwa ubushyuhe bwo mu nyanja bwo buragenda bukonja, bitugaragariza ko dufite amahirwe yo kubona imvura nkeya."
Umuyobozi Mukuru wa Meteo Rwanda, Aimable Gahigi, yasabye inzego zitabiriye imurikwa ry’icyegeranyo kivuga ku Iteganyagihe, gukaza ingamba zo kongera umusaruro no gukumira ibiza.
Umuyobozi Mukuru wungirije mu Kigo gishinzwe Ubuhinzi n’Ubworozi RAB, Charles Bucagu, avuga ko amakuru y’Iteganyagihe bahawe azabafasha gukora igenamigambi ry’iki gihembwe cy’ihinga A 2023.
Bucagu avuga ko bagiye gusesengura ayo makuru bakareba igihe imvura izatangira kugwa mu bice bitandukanye by’Igihugu, kugira ngo habeho kumenya uko bazakora imirimo y’Ubuhinzi.
Ati"Biradufasha cyane kugira igenamigambi ry’Igihembwe, kugira ngo tumenye igihe bazatera (imbuto), tugire inama abaturage uko igihembwe kizatangira n’ubwo iyi ari ishusho rusange, ariko ishobora kugenda ihinduka."
Bigaragara ko imvura y’Umuhindo izagwa mu Gihugu mu byiciro bitatu, aho Intara y’Uburasirazuba yose n’ibice by’Amayaga muri Nyanza na Gisagara bizagwamo imvura ibarirwa hagati ya milimetero(mm) 200-300.
Igice cyo hagati mu Gihugu uvuye mu Majyaruguru ukagera mu Majyepfo giteganyijwe kuzagwamo imvura ibarirwa hagati ya mm 300 na 400, hanyuma igice cy’Iburengerazuba cyose guhera ku Ishyamba ry’Ibirunga kugera mu Majyepfo kuri Nyungwe hateganyijwe imvura ibarirwa hagati ya mm 400-500.


text:
Aluminium Ikadiri Kuzamura no Kunyerera Inzugi zikoreshwa kubuturo bugezweho
Ibikoresho bya tekiniki
Ibara
Ikirahure
Ibikoresho
• Kugenda neza, gushushanya umwanya
• Guhumeka, kurwanya imibu, kurwanya ubujura
• Ikirahure cyo mu rwego rwo hejuru
• Ingufu zizigama hasi kugeza U agaciro 0,79 W / m2.k.
• Kurwanya Amazi no Kubungabunga bike
• Ibikoresho bitandukanye bya ecran
• Kongera ingufu kugirango urwego rwisumbuyeho
• Sisitemu yo gufunga ibyuma byinshi byo gufunga ikirere no kwiba
• Nylon, mesh irahari
• Flat kandi yoroshye
• Igisubizo cyo guhangana ninkubi y'umuyaga
• Kugorora no kurenza urugero birahari
• Igishushanyo cyihariye kirahari
• Amahitamo ya aluminiyumu yerekana: Amashanyarazi, gushushanya PVDF, Anodizing, Electrophoresis
• Ibara risanzwe risiga irangi: Ijoro ryijimye Icyatsi, Inyenyeri Yumukara, Matte Umukara, Ore Icyatsi, Ikirunga cyikirunga, Icyatsi cya Paris Icyatsi, Icyatsi cya silver cya Berlin, Icyatsi cya Morandi, Icyatsi cya Roman Icyatsi, cyera cyera
• Ibara ryamamaye: ibiti, umutuku wumuringa, dune, nibindi.
• Hitamo amabara yatunganijwe muruganda kugirango utange vuba, cyangwa amabara yihariye kugirango uhuze neza umushinga wawe.
• Ikirahuri kimwe (5mm, 6mm, 8mm, 10mm….)
• Ikirahure cyanduye (5mm + 0,76pvb + 5mm)
• Ikirahure cyikubye kabiri (5mm + 12air + 5mm)
• Ikirahure gikarishye kirahure (5mm + 12air + 0,76pvb + 5mm)
• Ikirahure cyikubye inshuro eshatu (5mm + 12air + 5mm + 12air + 5mm)
• Ubunini bw'ikirahuri kimwe: 5-20mm
• Ubwoko bw'ikirahure: ikirahure gikarishye, ikirahuri cyometseho, ikirahuri gikingira, ikirahuri gike-e, ikirahure gikonje, ikirahuri cyanditseho silikisi
• Ikirahuri kidasanzwe: ikirahure kitagira umuriro, ikirahure kitagira amasasu
Ingano yihariye irahari
• Ibyuma bya Hoppe byo mu kidage
• Ibyuma bya SIEGENIA byo mu Budage
• Ibyuma bya ROTO byo mu Budage
• Ibyuma bya GEZE byo mu Budage
• Ubushinwa bwa mbere ibikoresho bya SMOO
• Ubushinwa buza ku bikoresho bya KINLONG
• Ikiranga wenyine-NORTH TECH
Ibicuruzwa birambuye
Ibicuruzwa
Amajyaruguru ya Tech Aluminium Yizamura Urugi nigicuruzwa cyawe cyo gukemura igisubizo kubushobozi no kuramba.Hamwe na panne izamuka kumurongo kandi igenda byoroshye, izi nzugi nizamura kuva mumiryango yawe gakondo iranyerera.Urugi rwumuryango ni urugo rwa tekinoroji yo gutembera;gasketi mumuryango iraterurwa iyo uhinduye ikiganza, hanyuma ikazamura imbaho ikabemerera kugenda neza inzira.Iyo imbaho zimaze kuba, uhindura urutoki ubundi, urugi rukinga ahantu.
Ibipimo bisanzwe bya aluminiyumu yo kunyerera bigizwe nibice bibiri cyangwa bitatu cyangwa bine, hamwe nubunini ntarengwa hamwe nuburemere bwa pound 440 na metero kare 50.Nubwo ingano, inzugi zirashobora gukingurwa ukoresheje ukuboko kumwe hanyuma ugafunga ukanda urutoki gusa.Hamwe na kashe nziza iboneka kumasoko, ntuzigera uhangayikishwa namazi cyangwa imishinga ikaze yimvura yinjira murugo cyangwa mubucuruzi.Mubyongeyeho, umwirondoro wa aluminium ya sisitemu yo guterura sisitemu yemerera izi nzugi gutanga imikorere yubushyuhe bwo hejuru.
Aluminium kuzamura inzugi zinyerera zitanga ubundi buryo kumiryango gakondo ya patio.Ibi bice bigenzurwa nuburyo bworoshye bwikiganza no gusunika cyangwa gukurura.Guhindura ikiganza bituma igice kigenda mukuzamura umuryango no gukuraho igitutu kuri gasike kugirango byoroshye kugenda.Kuzenguruka gusa ikiganza hasi cyanga umuryango kandi gitanga umutekano uruta iyindi nubushyuhe bwo gukora.
Iraboneka kandi mubunini bwidirishya, buri kantu katerura kunyerera kumuryango wubatswe mububiko bwa aluminiyumu yubushuhe budashobora kubora, kurigata, ingese, cyangwa gusaba kurangiza neza.Inzugi zo mu mufuka nazo ni amahitamo hamwe no kuzamura inzugi zinyerera kandi zishobora gushyirwa mubikorwa kuruhande rumwe cyangwa ibumoso n'iburyo.


text:
Ibinyabiziga bigezweho biranga amamodoka atandukanyeumurongoibyo bibemerera gukingura no gufunga Windows, umuyaga, n'inzugi zinyerera.Iyi mashini nayo ni igice cyingenzi cyo kugenzura moteri nibindi bice byingenzi bikenewe kugirango ikinyabiziga gikore neza.Kugirango ubone ibisubizo byiza, abakora ibikoresho byumwimerere byimodoka (OEM) bakeneye kubona ibicuruzwa bikomeye, byizewe, kandi bidasaba kubungabungwa.
At KGGkabuhariwe mukubyara ubuziranengeumurongoku nganda zitwara ibinyabiziga.Itsinda ryacu ryaba injeniyeri nabatekinisiye kabuhariwe ryibanda mugutezimbere imikorere myiza ishobora gukoreshwa mumodoka, amakamyo, RV, nizindi modoka zubutaka.Niba ushaka kumenya byinshi kubicuruzwa byacu cyangwa ubushobozi bwacu bwo gukora, twandikire uyu munsi kandi tuzishimira gufasha.
ABAKORESHEJWE MU BIKORWA MU BIKORWA BYA AUTOMOTIVE
Gukora ibinyabiziga ni ugusora akazi gasaba ibikoresho byizewe kandi bikomeye ku isoko kugirango bikore neza.KuriKGG, dukorera inganda zitwara ibinyabiziga dukora ingufu nyinshi zikoresha amashanyarazi zishobora gukoreshwa muburyo butandukanye bwa porogaramu.
Ntabwo ari amashanyarazi gusaumurongoumutekano kuruta tekinoroji irushanwa (nka sisitemu ya pneumatike na hydraulic), zirakomeye, ziramba, kandi zimara imyaka myinshi kurenza ubundi buryo bwo gukora.
KGGAmashanyarazi arasaba kandi kubungabunga bike kugirango akore kandi ni igisubizo gikoresha ingufu kubigo bitwara ibinyabiziga bizeye guhindura inzira zabo ingufu zisukuye.
BORING & HONING
Ubwinshi bwimbaraga nubusobanuro nibyingenzi muburyo burambiranye kandi bwubahiriza porogaramu.Imbaraga zacu zikoresha amashanyarazi zitanga ibi nibindi, bitanga inyungu nyinshi kurenza tekinoroji irushanwa.Zimwe mu nyungu zacuumurongoshyiramo sisitemu yo hejuru gukomera, kugenzura neza umuvuduko, no gukoresha ingufu nke (bivuze igiciro gito cyo gukora).
ROBOTIC WELDING
Nkuko umubare w’ibigo byiyongera byimodoka bituma uhindura ibintu bisukuye, bikoresha amashanyarazi, imbunda za robo zo mu bwoko bwa robo nizo porogaramu zikunze guhindurwa ziva mumazi n’umuyaga zikoresha amashanyarazi.Bitandukanye na tekinoroji ishaje, imashini zacu zo gusudira za robo ziroroshye, ziroroshye, ntizisaba gukonjesha amazi, zagabanije kwirukana, kandi zitanga gusudira gukomeye.
INTEKO / ITANGAZO RY'INGENZI
Inteko hamwe na trim trim nibyingenzi mubikorwa byimodoka.Izi mashini nini kandi zikomeye zikorana nibikoresho byinshi kandi bisaba gusubiramo kandi neza kugirango bikore neza.KGG'amashanyarazi akora ni igisubizo gikurura sosiyete yawe ikeneye.Sisitemu yacu irasobanutse neza, haba mumuvuduko no kugenzura imyanya.Birasubirwamo cyane kandi birashobora gutegurwa byoroshye no gukora.
INYUNGU Z'ABAKINNYI B'ISUMBUYE
Kimwe nizindi nganda zose, abakora ibinyabiziga bahitamo ibicuruzwa byiza muri rusange bazabona ibisubizo byiza mubijyanye nubwiza nibikorwa.Iwacuumurongobikozwe mubikoresho byujuje ubuziranenge kandi bikozwe neza kandi birageragezwa kugirango barebe ko imikorere yabo irenze ibyo abakiriya bacu bategereje.
Byongeye kandi, zimwe mu nyungu zo gukorana nu ruganda rwizewe rukora harimo, ariko ntabwo bigarukira kuri:
Nta Kubungabunga Ibisabwa
Bitewe nuko biherereye hamwe nigishushanyo rusange, kubungabungaumurongonyuma yo kwishyiriraho kwabo birashobora kuba ingorabahizi nibyiza.OEM hamwe nisosiyete yihariye yimodoka ihitamo imikorere yubuziranenge buke irashobora guhura nibibazo mugihe cyo gutanga kubungabunga.
Ku rundi ruhande, ibyuma bikora neza, bisizwe imbere kandi ntibisaba kubungabungwa nyuma yo kwishyiriraho.KuriKGG, dushushanya ibikorwa bidasaba amazi yinyongera cyangwa amavuta yo kwisiga, atezimbere imikorere no kuramba.Kandi, ibi bivuze kandi amafaranga make kubakoresha OEM nabaguzi ba nyuma.
Kwinjiza byoroshye
Haba ushakisha ibintu bisanzwe cyangwa bisanzwe, OEM ibona ibice byiza bizagira igihe cyoroshye mugihe cyo kwishyiriraho no guteranya.Imikorere yizewe ikunda kuba nini mubunini kandi ntabwo byoroshye kuyishyira mubikorwa, cyane cyane mumishinga yimodoka yihariye.
Iwacuumurongozagenewe kuba zoroshye, zidashobora kwihanganira, kandi byoroshye kuyishyiraho, bityo OEM izaba ifite ibicuruzwa byoroshye kubishyira mubikorwa utitaye kumodoka ikorwa.
Kuramba kandi Kuramba
Kimwe mubintu byingenzi biranga igice cyimodoka nziza ni ukuramba nuburyo icyo gice cyihariye gikora nyuma yigihe kinini.Imirongo ikoraibyo bikozwe nibice byujuje ubuziranenge cyangwa ibishushanyo bishaje ntibikora neza nyuma yigihe kinini, ubwo bwoko bwibicuruzwa ntibuzatanga ibisubizo byiza.
Ibicuruzwa byacu byashushanyijeho uburyo butandukanye bwimikorere yinganda zitwara ibinyabiziga, zose zagenewe gukora neza ndetse nimyaka mirongo nyuma yo gushyirwaho.
Ibipimo bitandukanye
Ikigereranyo cyibikoresho byiza bya buri mukoresha bigenwa nintego yacyo.Sisitemu yo kugendana umurongo irashobora gukoreshwa nkigice cya moteri, garebox, nibindi bikoresho byingenzi, bivuze ko bakeneye kugira ibipimo byihariye kugirango babashe gukora neza.
Imikorere myiza ije ifite ibipimo bitandukanye bitandukanye, harimo 5: 1 kugeza kuri 40: 1 no hejuru kubinyabiziga binini.
TWANDIKIREKGGKANDI WIGE BYINSHI KUBYEREKEYE
Igihe cyo kohereza: Nyakanga-04-2022


text:
Kubara ijambo birazwi nabantu bahembwa kwandika. Inyandiko nyinshi zamasomo zifite uburebure burebure, bwaba amagambo 1.000 cyangwa 80.000. Nubwo hashobora kubaho imbogamizi ku bika cyangwa impapuro, ibisanzwe ni ugupima ubu bwoko bwinzitizi mumagambo cyangwa inyuguti. Kuguma mumupaka ni ngombwa. Hariho no gutondekanya ibyanditswe byihariye numubare wamagambo. Kubara ijambo bifite amateka maremare ashingiye ku ntego zitandukanye. Ariko intego yambere yibi bibarwa kwari ugutezimbere amagambo yubwoko runaka nkaya magambo adasanzwe, asanzwe, yingirakamaro, cyangwa yingenzi afite intego nyamukuru yo kubyara inkoranyamagambo yo kwigisha no kwiga stenografiya, imyandikire, cyangwa gusoma byoroshye kandi birashoboka.
Wordcounter ni iki?
Wordcounter nigikoresho cyoroshya umurimo wo kubara inyuguti, amagambo, interuro, paragarafu, nimpapuro mugihe nyacyo, hamwe nikibonezamvugo no kugenzura imyandikire. Mu nyungu zayo harimo gusesengura ubucucike bwamagambo, aho ushobora kubona amagambo usubiramo cyane mumyandiko yose (byoroshye gukora SEO nziza, kurugero) kandi byumwihariko, isaha yo guhagarara kugirango igenzure igihe imara. Irashoboye kandi kukubwira inshuro zingahe amagambo yinyandiko yawe asubirwamo, kimwe nubwubatsi bwamagambo abiri cyangwa atatu asanzwe. Kubona ibishushanyo mubice binini byanditse birashobora kugorana kubiganza, ariko mudasobwa zirashobora gufasha. Ijambo Counter rigufasha gutangira gusesengura inyandiko mubwinshi ariko ikwereka amagambo ninteruro zikoreshwa cyane.
Urubuga rwa kijyambere rushyigikira ijambo kubara, kandi hariho ibikoresho byinshi bitandukanye biboneka kumurongo, abanditsi bamwe banditse bafite igikoresho kavukire cyo kubara amagambo nayo. Hashobora kubaho itandukaniro rito ndetse ningirakamaro muburyo bwo kubara ijambo ibisubizo byakozwe na moteri zitandukanye zo kubara. Kugeza ubu, nta tegeko cyangwa sisitemu bisobanura ibikoresho cyangwa gahunda bigomba gukoreshwa mu kubara ijambo, kandi ibikoresho bitandukanye byo kubara ijambo bikoresha gahunda yabyo. Ubusobanuro busanzwe bwijambo ni "inyuguti zizengurutswe icyuho, zitanga ibisobanuro bimwe," ariko gahunda zitandukanye zirimo ibisobanuro bitandukanye muriki kintu kimwe.
Kubara ijambo ukoresheje Ijambo rya Microsoft
Abantu benshi bandika inyandiko zabo muri Ijambo rya Microsoft, igikoresho cyo kubara ijambo risanzwe. Ibarurishamibare rya Microsoft ryita kuri buri kintu kiri hagati yimyanya ibiri ijambo, ryaba umubare cyangwa ikimenyetso. Ku rundi ruhande, Ijambo ntirishyira mu mibare yamagambo yo kubara imibare inyandiko iri mu dusanduku twanditse cyangwa imiterere, ibyo bishobora rimwe na rimwe kubaho kugirango wongere umubare munini wamagambo mukubara ijambo ryawe.
Ibikoresho byihariye byo kubara ijambo
Ibikoresho byihariye byo kubara ijambo birasobanutse neza kuruta Ijambo rya Microsoft. Mubisanzwe, umukoresha arashobora kumenya muri wewe ushaka kubara imibare cyangwa gushyiramo inyandiko kuva mubintu byongeweho kugeza ijambo kubara imibare. Ibikoresho byiza byo kubara ijambo mubusanzwe bifite amahirwe yo kubara ijambo mumutwe, ibirenge, ibisobanuro, ibisobanuro, ibisobanuro, ibisobanuro, agasanduku k'inyandiko, imiterere, ibisobanuro, inyandiko ihishe, inyandiko iri mu nyandiko yashyizwemo kandi ihujwe. Na none, barashobora gutanga ijambo kubara mumubare munini wimiterere ya dosiye.
Bavuga ko kubera itandukaniro iryo jambo kubara ryakozwe nibikoresho byihariye byo kubara ijambo mubisanzwe bibara amagambo / ibice byinshi kuruta kubara ijambo muri Ijambo rya Microsoft.
Porogaramu yo kubara amagambo
Nubwo badafite imirimo myinshi nka verisiyo ya desktop, hariho na porogaramu zigendanwa zo kubara amagambo ninyuguti. Kubijyanye na Android, dushobora gukoresha Word Counter, porogaramu yoroshye ibara gusa amagambo, inyuguti zifite umwanya, inyuguti zitagira umwanya ninteruro.
Porogaramu ya iPhone niyo irushijeho kuba shingiro, kandi umutwe wacyo usiga umwanya muto wo gushidikanya: Erekana ijambo, imiterere, cyangwa kubara igika, kandi nibyo nibyo porogaramu ikora, ntago ari byinshi cyangwa bike.